நாடாளுமன்ற தேர்தல் அடுத்த ஆண்டு நடைபெற உள்ள நிலையில் கூட்டணி விவகாரத்தில் மாயாவதி முரண்டு பிடிப்பது காங்கிரஸ் கனவில் மண்ணை அள்ளிப்போடும் வகையிலேயே உள்ளது . நாடாளுமன்ற தேர்தலை பொறுத்தவரை மிக முக்கியமான மாநிலமாக கருதப்படுவது உத்தரபிரதேசம் தான் . ஏனென்றால் நாட்டிலேயே அதிக நாடாளுமன்ற தொகுதிகளை கொண்டது இந்த மாநிலம் தான் . கடந்த தேர்தலில் உத்தரபிரதேச மாநிலத்தின் தேர்தல் பொறுப்பாளராக செயல்பட்ட அமித் ஷாவின் வியூகம் மூலம் மொத்தம் உள்ள 80 தொகுதிகளில் 71 தொகுதிகளை பா . ஜ . க கைப்பற்றியது . இதே போல அண்மையில் முடிந்த சட்டமன்ற தேர்தலிலும் தனிப்பெரும்பான்மையுடன் பா . ஜ . க அங்கு ஆட்சி அமைத்துள்ளது . ஆனால் அதன் பிறகு நடைபெற்ற நாடாளுமன்ற மற்றும் சட்டமன்ற தொகுதிகளுக்கான இடைத்தேர்தல்களில் அகிலேஷ் யாதவின் சமாஜ்வாடி –மாயாவதியின் பகுஜன் சமாஜ் , காங்கிரஸ் கட்சிகள் மறைமுகமாக கூட்டணி வைத்துக் கொண்டன . இதனால் பா . ஜ . கவால் எந்த இடைத்தேர்தலிலும் வெற்றி பெற முடியவில்லை . எனவே நாடாளுமன்ற தேர்தலை பொறுத்தவரை தனித்த களம் இறங்கினால் ஒரு தொகுதி கூட கிடைக்காது என்று காங்கிரஸ் உள்ளிட்ட மூன்று கட்சிகளுக்கும் தெரியும் . உத்தரபிரதேசத்தில் கூட்டணி சரியாக அமையவில்லை என்றால் அது பா . ஜ . கவிற்கு சாதகமாகும் என்பதும் அந்த கட்சி தலைவர்களுக்கு தெரியாமல் இல்லை . ஆனால் மொத்தம் உள்ள 80 தொகுதிகளையும் பிரித்துக் கொள்வதில் மூன்று கட்சிகள் இடையே சிக்கல் ஏற்பட்டுள்ளது . கடந்த முறை பகுஜன் சமாஜ் கட்சி வென்ற இடங்கள் மற்றும் 2வதாக வந்த இடங்களை அந்த கட்சி வைத்துக் கொள்வது என்றும் , இதே போல் சமாஜ்வாடி கட்சி வென்ற இடங்கள் மற்றும் 2வதாக வந்த இடங்களை அந்த கட்சி வைத்துக் கொள்வது என்றும் ஒரு முடிவெடுக்கப்பட்டது . இதே போல் காங்கிரஸ் வென்றத மற்றும் 2வது இடம் பிடித்த தொகுதிகள் அந்த கட்சிக்கும் என்றும் பேசப்பட்டன . அதன்படி பகுஜன் சமாஜ் கட்சிக்கு 34 இடங்களும் , சமாஜ்வாடி கட்சிக்கு 31 இடங்களும் , காங்கிரஸ் கட்சிக்கு 6 இடங்களும் கிடைக்கும் . ஆனால் காங்கிரஸ் கட்சி கடந்த 2009 தேர்தலில் சுமார் 20 இடங்களில் வென்றதால் தங்களுக்கு மேலும் 14 இடங்கள் வேண்டும் என்றும் அதனை பகுஜன் சமாஜ் மற்றும் சமாஜ்வாடி பிரித்துக் கொடுக்க வேண்டும் என்றும் வலியுறுத்துகிறது . இது குறித்து பேசிக் கொள்ளலாம் என்று அகிலேஷ் யாதவ் கூறி வருகிறார் . ஆனால் மாயாவதியோ பேசுவதற்கு எல்லாம் ஒன்றும் இல்லை , 2014 தேர்தல் முடிவுகளின் அடிப்படையில் தான் தொகுதிப்பங்கீடு என்று உறுதியாக கூறிவிட்டார் . இதனால் கடந்த ஒரு மாத காலமாகவே கூட்டணி குறித்த பேச்சுவார்த்தை நடைபெறவில்லை . இந்த நிலையில் 80 தொகுதிகளிலும் பா . ஜ . க தனது தேர்தல் பணிகளை துவங்கியுள்ளது . இதனால் பகுஜன் சமாஜ் கட்சியும் தேர்தல் பணிகளை துவங்க வேண்டிய நிர்பந்தத்திற்கு ஆளாகியுள்ளது . ஆனால் கூட்டணி குழப்பத்தால் தேர்தல் பணிகள் தள்ளிப்போகின்றன . எனவே தொகுதிப்பங்கீடை உடனடியாக முடிக்க மாயாவதி நிர்பந்தம் செய்கிறார் . ஆனால் உடன்பாட்டிற்கு வர காங்கிரஸ் மறுக்கிறது . இதனால் தனித்து போட்டி என்று விரைவில் மாயாவதி அறிவித்தாலும் ஆச்சரியப்படுவதற்கு இல்லை என்கின்றனர் அரசியல்நோக்கர்கள் . இதற்கு முன்னோட்டமாகவே தங்களுக்கு கவுரவமான தொகுதிகள் கிடைக்கவில்லை என்றால் தேர்தலில் தனித்தே போட்டி என்று மாயாவதி வெளிப்படையாக பேசியுள்ளார் . மாயாவதியின் நடவடிக்கையால் உத்தரபிரதேசத்தில் அதிக இடங்களில் வென்று மீண்டும் மத்தியில் ஆட்சியை பிடிக்க வேண்டும் என்கிற கனவில் மண் விழும் நிலை உருவாகியுள்ளது .


குஜராத்தில் தேர்தல் பிரசாரத்தில் பிரதமர் மோடி ஏன் ஊழல் குறித்து பேச மறுக்கிறார் ? என்று காங்கிரஸ் துணைத் தலைவர் ராகுல் காந்தி கேள்வி எழுப்பி உள்ளார் . குஜராத் மாநில சட்டசபைத் தேர்தலில் 89 தொகுதிகளுக்கு முதல் கட்ட வாக்குப்பதிவு நேற்று முடிந்தது . 14 - ம் தேதி நடக்கும் 2 - ம் கட்ட வாக்குப்பதிவுக்காக தேர்தல் பிரசாரம் சூடுபிடித்துள்ளது . பதான் மாவட்டம் , ஹரிஜ் நகரில் நேற்று நடந்த தேர்தல் பிரசார பேரணியில் காங்கிரஸ் துணைத் தலைவர்ராகுல் காந்தி கலந்து கொண்டு பேசியதாவது - பிரதமர் மோடி முதலில் நர்மதா நதி நீரை குறிப்பிட்டு தேர்தலில் போட்டியிட்டார் . ஆனால் , நர்மதா நதி நீர் கிராமங்களுக்கு சென்று சேரவில்லை . டாடாவின் நானோ கார் நிறுவனத்துக்கு சென்றது . அதன்பின் அந்த திட்டத்தை கைவிட்டார் . காங்கிரஸ் ஆட்சிக்கு வந்தால் , பெரும் தொழிலதிபர்களுக்கான அரசாக இருக்காது , விவசாயிகளுக்காகவும் , ஏழைகளுக்காகவும் , சிறு வணிகர்களுக்காகவும் ஆதரவாக இருக்கும் . ஊழலை ஏன் பேசவில்லை பிரதமர் மோடி தனது தேர்தல் பிரசாரத்தில் ஊழல் குறித்து எதுவுமே பேசுவதில்லை . அது ஏன் என உங்களுக்கு தெரியுமா ? ஏனென்றால் , அமித் ஷா மகன் ரூ50 ஆயிரத்தை ரூ . 80 கோடியாக மாற்றிவிட்டாரே ? காங்கிரஸ் மூத்த தலைவர் மணிசங்கர் அய்யர் குறித்த பேச்சு பற்றியும் , தன்னைப் பற்றியும் மட்டுமே மோடி பேசுகிறார் . ஆனால் , தேர்தல் என்பது மோடி குறித்தோ , ராகுல் , சோலங்கி குறித்தோ அல்ல . குஜராத்தின் எதிர்காலம் குறித்ததாகும் . 10 நாட்களில் தள்ளுபடி காங்கிரஸ் கட்சி ஆட்சிக்கு வந்தால் , 10 நாட்களில் விவசாயிகளின் கடன் தள்ளுபடி செய்யப்படும் . விவசாயிகளின் கவலையைப் புரிந்து கொள்ளாமல் மத்திய அரசு , தொழிலதிபர்களின் நலனுக்காக செயல்பட்டு வருகிறது . மத்தியில் ஆளும் தேசிய ஜனநாயகக் கூட்டணி 10க்கும் மேற்பட்ட பெரிய தொழில் அதிபர்களுக்கு லட்சக்கணக்கிலான கோடி கடன்களை தள்ளுபடி செய்து இருக்கிறது . ஆனால் , நிதி அமைச்சர் அருண் ஜெட்லி , விவசாய கடன் தள்ளுபடி செய்வது பா . ஜனதா அரசின் கொள்கை அல்ல என்கிறார் . விவசாயிகள் என்ன தவறு செய்தார்கள் ? . இவ்வாறு அவர் பேசினார் .


இங்கிலாந்துக்கு எதிரான ஐந்தாவது டெஸ்ட் போட்டிக்கான இந்திய அணியில் அதிரடி மாற்றங்கள் மேற்கொள்ளப்படலாம் என கூறப்படுகிறது . இங்கிலாந்துக்கு எதிரான 5 போட்டிகள் கொண்ட டெஸ்ட் தொடரை இந்திய அணி 3 - 1 என இழந்தது . முதல் இரண்டு போட்டிகளில் தோல்வியடைந்த இந்திய அணி , மூன்றாவது போட்டியில் பேட்டிங் , பவுலிங் என அனைத்திலும் அசத்தி வெற்றி பெற்றது . தோல்வியிலிருந்து மீண்டெழுந்த இந்திய அணி , நான்காவது டெஸ்ட் போட்டியில் மீண்டும் தோற்று தொடரை இழந்தது . இந்த தொடர் முழுவதுமே விராட் கோலி , புஜாரா , ரஹானே ஆகியோரைத் தவிர மற்ற எந்த பேட்ஸ்மேனும் சொல்லும்படியாக ஆடவில்லை . தொடக்க வீரர்களும் 6,7,8வது வரிசை வீரர்களும் தொடர்ந்து சொதப்பி வருகின்றனர் . இவர்களின் சொதப்பல் தான் தொடரை இழப்பதற்கு காரணம் . ஆனால் பவுலர்கள் அவர்களது பங்களிப்பை சிறப்பாக செய்தனர் . முதல் இரண்டு போட்டிகளில் சரியாக ஆடாத முரளி விஜய் , அணியிலிருந்து நீக்கப்பட்டார் . அதேபோல தினேஷ் கார்த்திக் நீக்கப்பட்டு அவருக்கு பதிலாக இளம் விக்கெட் கீப்பர் - பேட்ஸ்மேன் ரிஷப் பண்ட் அணியில் சேர்க்கப்பட்டார் . இந்நிலையில் , ஐந்தாவது டெஸ்ட் போட்டிக்கான இந்திய அணியில் சில மாற்றங்கள் செய்யப்பட உள்ளதாக தகவல்கள் வெளியாகியுள்ளன . 4 போட்டிகளிலுமே பேட்டிங் சரியாக ஆடாத ராகுலுக்கு பதிலாக இளம் வீரர் பிரித்வி ஷா அணியில் சேர்க்கப்பட வாய்ப்புள்ளதாக கூறப்படுகிறது . 19 வயதே ஆன இளம் வீரர் பிரித்வி ஷா , 19 வயதுக்கு உட்பட்ட உலக கோப்பையை இந்திய அணிக்கு வென்று கொடுத்தவர் . முதல் தர போட்டிகளிலும் சிறப்பாக ஆடியுள்ளார் . அண்மையில் இங்கிலாந்தில் நடந்த இந்தியா ஏ , இங்கிலாந்து லயன்ஸ் மற்றும் வெஸ்ட் இண்டீஸ் ஏ அணிகள் மோதிய முத்தரப்பு தொடரில் , இந்திய ஏ அணியில் ஆடிய பிரித்வி ஷா சிறப்பாக ஆடினார் . இதுவரை 14 முதல் தர போட்டிகளில் ஆடி 1418 ரன்களை குவித்துள்ளார் . அவரது சராசரி 56.72 . அதேபோல மீண்டும் அஷ்வின் காயமடைந்துள்ளதாகவும் அவருக்கு பதிலாக ரவீந்திர ஜடேஜா அணியில் சேர்க்கப்படலாம் எனவும் கூறப்படுகிறது . அஷ்வின் முதல் டெஸ்டிற்கு பிறகு விக்கெட்டுகளை வீழ்த்த முடியாமல் திணறிவருகிறார் . ரிஷப் பண்ட்டிற்கு பதிலாக மீண்டும் தினேஷ் கார்த்திக் அணியில் சேர்க்கப்பட வாய்ப்புள்ளதாகவும் கூறப்படுகிறது . இவ்வாறு இந்திய அணியில் அதிரடி மாற்றங்கள் மேற்கொள்ளப்பட வாய்ப்புள்ளதாக தெரிகிறது .


நான் செயல்படாத தலைவராக இருக்கலாம் ; ஆனால் , மதவாத சக்தியாக ஆட்சி நடத்திக் கொண்டிருக்கக்கூடிய பாஜகவுக்கு அடிபணிந்து ஆட்சி நடத்துவதாக முதலமைச்சர் எடப்பாடி பழனிச்சாமி மீது திமுக செயல் தலைவர் மு . க . ஸ்டாலின் குற்றம் சாட்டியுள்ளார் . தஞ்சாவூரில் நடைபெற்ற திருமண விழா ஒன்றில் ஸ்டாலின் கலந்து கொண்டார் . அப்போது அவர் மணமக்களை வாழ்த்திப் பேசினார் . செயல்படாத தலைவருக்கு பெயர் செயல் தலைவர் என்று முதலமைச்சர் எடப்பாடி பழனிசாமி திருமண நிகழ்ச்சி ஒன்றில் என்னை விமர்சித்து பேசியிருக்கிறார் . நான் செயல்படாத தலைவராக இருக்கலாம் . ஆனால் , எடுபுடி முதலமைச்சராக இருக்கக்கூடாது என்பதுதான் என்னுடைய எண்ணம் என்றார் . மதவாத சக்தியாக ஆட்சி நடத்திக் கொண்டிருக்கக் கூடிய பாஜகவுக்கு அடிபணிந்து ஆட்சி நடத்துகிறது தமிழக அரசு என்று ஸ்டாலின் குற்றம் சாட்டினார் . நீட் தேர்வு , சமஸ்கிருதம் , இந்தி மொழி திணிப்பு என மாநிலத்தின் உரிமைகளைப் பறிக்கும் மத்திய அரசுக்கு எடுபுடி ஆட்சி நடத்திக் கொண்டிருக்கிறார் முதலமைச்சர் பழனிசாமி . சென்னை - சேலம் 8 வழிச்சாலையை நாங்கள் வேண்டாம் என்று கூறவில்லை . மக்களுடைய கருத்துக்களைக் கேட்டு அதனால் எவ்வளவு ஆயிரம் விவசாயிகள் பாதிக்கப்படுகிறார்கள் , எவ்வளவு ஏக்கர் நிலம் பாதிக்கப்படுகிறது என்பதைப் பற்றி கருத்தாய்வு கூட்டத்தையும் , கலந்தாய்வு கூட்டத்தையும் நடத்தி மக்களுடைய கருத்துக்களை கேட்டு அதற்குப் பிறகு அந்த திட்டத்தை நிறைவேற்றலாம் என்றார் . 8வழிச்சாலைக்கு பதில் மாற்று வழிப்பாதையை கண்டுபிடித்து திட்டத்தை நிறைவேற்றலாம் என்று கோரிக்கை வைத்திருக்கிறோம் . ஆனால் , எவ்வளவு கமிஷன் வாங்கலாம் என்பது பற்றிதான் முதலமைச்சர் முயற்சித்துக் கொண்டிருக்கிறார் என்று மு . க . ஸ்டாலின் அப்போது பேசினார் .


தமிழ் சினிமாவில் எப்போது புதிய டிரெண்டை உருவாக்கும் அஜித் , தயாரிப்பாளருக்கு நஷ்டம் ஏற்படாதவாறு தன் ரூட்டை மாற்றியவர் . பாடல் வெளியீட்டு விழா , சக்ஸஸ் பார்ட்டி என எதையும் தன்னுடைய படத்திற்கு வைத்ததில்லை , அதுமட்டுமா , படத்தை பிரமோட் செய்யவும் இறங்கியதில்லை . காரணம் அந்த படத்தை ரசிகர்களே மொத்த பிரமோஷனையும் செய்துவிடுவார்கள் . சொல்லப்போனால் போஸ்டர் முதற்கொண்டு அவர்களே தியேட்டர் பெயர் போட்டு ஊர் முழுவதும் ஒட்டிவிடுவார்கள் . அவர்களிடம் தேதி சொன்னாலே போதும் , மேலே சொன்ன அனைத்தும் நடந்துவிடும் . படப்பிடிப்பைத் தொடங்கியபோதே 2019 பொங்கல் தேதியை டார்கெட் செய்துவிட்டது சத்யஜோதி ஃபிலிம்ஸ் . ஆனால் , சன் பிக்சர்ஸ் குழுமம் அடாவடியாக பொங்கல் ரிலீஸாக பேட்ட படத்தை அறிவித்தது . போட்டியிட்டு இரு பக்கமும் ஏற்படும் நஷ்டத்தைத் தவிர்க்க அஜித் திரைப்படம் பின்வாங்கும் என்றே சொல்லப்பட்டது . ஆனால் , அஜித் பட டீமோ யார் படம் வேணும்னாலும் வரட்டும் , படம் நல்ல இருந்தால் தான் மக்கள் பார்ப்பாங்க , நாம ரசிகர்களை மட்டும் குறி வைத்து இந்த படத்தை எடுக்கல , நம்ம மெயின் டார்க்கெட்டே ஃபேமிலி ஆடியன்ஸ் தான் அதனால தில்லா நம்ம படத்தை ரிலீஸ் பண்ணலாம் , என உறுதியாக பொங்கல் ரிலீசிலிருந்து பின்வாங்கவில்லை விஸ்வாசம் டீம் . விஸ்வாசம் படக்குழுவின் இந்த ஆக்ஷன் அனவுன்ஸ் , பேட்ட டீமை பேதி புடுங்க வைத்ததென்றே சொல்லலாம் . ஆமாம் , படத்தில் மோஷன் போஸ்டர் தொடங்கி பாடல்கள் என சமூக வலை தளங்களில் தாறுமாறாக அடித்து துவம்சம் செய்தது . இதனையடுத்து நேற்று முன்தினமே ரிலீஸாகியிருக்கவேண்டிய விஸ்வாசம் படத்தின் டீசர் , வெளிவராமல் போனதற்குக் காரணம் தமிழ் சினிமாவில் நடைபெற்று வரும் அதிகாரப் போர் . கடந்தமுறை திடுமென பட ரிலீஸை தள்ளி வைத்ததால் இம்முறை என்ன நடக்கிறதெனப் பார்ப்பதற்காக சத்யஜோதி ஃபிலிம்ஸ் தாமதித்த இடைவெளியின் சென்சார் ரிசல்ட்டை வெளியிட்டு , டிரெய்லர் ரிலீஸ் தேதியையும் அறிவித்துவிட்டது சன் பிக்சர்ஸ் . அஜித்தைவிட பெரிய மார்க்கெட் ரஜினிக்கு இருப்பது உண்மை என்றாலும் , சமூக வலைதளங்களைப் பொறுத்தவரையில் அஜித் ரசிகர்கள் தான் டாப் . மாஸ் ஓப்பனிங் இருப்பதென்னவோ அஜித்துக்கு தான் . அஜித் பெயரில் டிரெண்டிங் செய்யும் அவர்களுக்கு டீசர் / டிரெய்லர் வருவது ஒரு வரம் போல . எனவே தான் பேட்ட தாமதித்தது . ஆனால் , சென்சார் வரை பெற்றுவிட்டதாலும் , சொன்னபடி 24ஆம் தேதியை விஸ்வாசம் தவறவிட்டதாலும் தைரியமாக செல்லலாம் என பேட்ட டிரெய்லர் தேதியை அறிவித்துவிட்டனர் . டிசம்பர் 24ஆம் தேதியைத் தவறவிட்ட விஸ்வாசம் டீமுக்கு அடுத்ததாகக் கிடைத்திருக்கும் தேதி ஜனவரி 1 . ஆரம்பத்திலிருந்தே ஜனவரி 1 என்ற தேதியை , ஒரு வாய்ப்பாக வைத்திருந்ததால் தங்களது வேலைகளை 1ஆம் தேதியை நோக்கி திருப்பிவிட்டுவிட்டனர் . மூன்று நாளில் ரிலீஸாகிறது . இரண்டு நாளில் ரிலீஸாகிறது , ஒரு நாள் காத்திருங்கள் என தொடர்ந்து ரிலீஸ் செய்வதற்கு போஸ்டர்களை விஸ்வாசம் டீம் தயார் செய்துவருகிறது .


உலக தடகள போட்டியின் 100 மீட்டர் ஓட்டப்பந்தயத்தில் ஜமைக்கா வீரர் உசேன் போல்ட் , அமெரிக்க வீரர் ஜஸ்டின் கட்லினிடம் தங்கப்தக்கத்தை கோட்டைவிட்டு மன்றாம் இடத்தை மட்டுமே பிடித்தார் . இங்கிலாந்தின் லண்டன் நகரில் 16 - வது உலக தடகள போட்டிகள் தற்போத நடைபெற்றுவருகின்றன . 205 நாடுகள் பங்கேற்கும் இதில் 24 போட்டிகள் இடம் பெற்றுள்ளன . பிரபல ஓட்டப்பந்தய வீரரான ஜமைக்காவைச் சேர்ந்த உசேன் போல்ட் இந்த தொடருடன் ஓய்வு பெறப்போவதாக ஏற்கனவே அறிவித்திருந்தார் . 100 மீட்டர் , 200 மீட்டர் ஓட்டத்தில் உலக மற்றும் ஒலிம்பிக் சாம்பியனான உசேன் போல்ட் , ஏராளமான சாதனைகளை நிகழ்த்தியுள்ளார் . உலக தடகளத்தில் 11 தங்கப் பதக்கங்களை அள்ளியிருக்கும் இவர் , தோற்கடிக்கப்படாமல் விடை பெறுவேன் என போட்டிக்கு முன்னதாக கூறியிருந்தார் . இந்நிலையில் , மிக முக்கிய போட்டியான 100மீ ஓட்டப்பந்தயம் நேற்று நடைபெற்றது . இதில் , அமெரிக்க வீரர் கட்லின் 100 மீட்டர் தூரத்தை 9.92 விநாடிகளிலும் , அவரது சக வீரரான கிறிஸ்டியன் கோல்மேன் 9.94 விநாடிகளிலும் முதல் இரண்டு இடங்களைப் பெற போல்ட் 9.95 விநாடிகளில் மூன்றாம் இடத்திற்கு வந்து அதிர்ச்சியளித்தார் . இறுதிப்போட்டியில் வெண்கலப்பதக்கம் மட்டுமே பெற்றிருந்தாலும் , ரசிகர்கள் உசேன் போல்ட்டுக்கு சிறப்பான மரியாதையுடன் பிரியாவிடை அளித்தனர் .


சூதாட்டத்தை சட்டப்பூர்வமாக்கலாம் என்று நடிகையும் ஐபிஎல்லில் பஞ்சாப் அணியின் உரிமையாளருமான பிரீத்தி ஜிந்தா அதிரடியாக தெரிவித்துள்ளார் . இந்தியாவில் சூதாட்டம் சட்டப்பூர்வம் ஆக்கப்படாததால் அது ஒரு குற்றச்செயலாகும் . ஆனாலும் மறைமுகமாக சூதாட்டங்கள் நடந்துகொண்டுதான் இருக்கின்றன . இந்தியாவில் நடத்தப்படும் ஐபிஎல் டி20 கிரிக்கெட் தொடரில் சூதாட்டங்கள் ஏராளமாக நடந்துவருகின்றன . ஐபிஎல் சூதாட்டப் புகாரில் சிக்கி கிரிக்கெட்டில் வாழ்நாள் தடை விதிக்கப்பட்டு கிரிக்கெட் எதிர்காலத்தையே இழந்தார் ஸ்ரீசாந்த் . மறைமுகமாக சூதாட்டங்கள் நடந்துகொண்டுதான் இருக்கின்றன . ல வீரர்கள் தவாறாக வழிநடத்தப்பட வாய்ப்பு உள்ளதால் , ஊழல் கண்காணிப்பு பிரிவு ஐபிஎல் தொடர் நடைபெறும்போது மிகவும் விழிப்போடு கண்காணித்து வருகிறது . லோதா கமிட்டி பரிந்துரையில் கூட சூதாட்டத்தை சட்டப்பூர்வமாக்கலாம் என்று கூறியிருந்தது . அதை நாடாளுமன்றம்தான் முடிவு செய்ய வேண்டும் என்ற உச்சநீதிமன்றம் கூறிவிட்டது . இந்நிலையில் , சூதாட்டத்தை சட்டப்பூர்வமாக்க வேண்டும் என்று நடிகையும் ஐபிஎல்லில் கிங்ஸ் லெவன் பஞ்சாப் அணியின் உரிமையாளர்களில் ஒருவருமான பிரீத்தி ஜிந்தா கருத்து தெரிவித்துள்ளார் . இதுகுறித்து பேசியுள்ள பிரீத்தி ஜிந்தா , சூதாட்டத்தை அரசு சட்டப்பூர்வமாக்கினால் சிறப்பாக இருக்கும் என்று நினைக்கிறேன் . அது வருமானத்திற்கு வழிவகுக்கும் . இதன்மூலம் தவறான மற்றும் சூதாட்ட தந்திரங்களை நிறுத்த முடியும் . அடிக்கடி உண்மை கண்டறியும் சோதனையை ரேண்டம் முறையில் நடத்த வேண்டும் . அனைவரையும் கட்டுப்படுத்த முடியாது . நான் பிடிபட்டு விடுவேன் என்று ரசிகர்கள் பயந்து கொண்டே இருக்க வேண்டும் என்றுதானே நீங்கள் நினைக்கிறீர்கள் . அந்த அளவிற்கு போலீசால் மக்களை பயமுறுத்த முடியாது . அதனால் சட்டப்பூர்வமாக்கிவிடலாம் என்று பிரீத்தி ஜிந்தா தெரிவித்துள்ளார் .


கவிஞர் சினேகன் , நடிகர்கள் வையாபுரி , பரணி , ஸ்ரீபிரியா , விஜய் டிவி மகேந்திரன் என ஒட்டுமொத்த டீமும் இருக்கிறதே இது மக்கள் நீதி மய்யம் கட்சியா அல்லது பிக் பாஸ் குடும்பமா ? என நடிகை கஸ்தூரி தனது டுவிட்டர் பக்கத்தில் கிண்டல் அடித்துள்ளார் . நடிகர் கமலஹாசன் , மக்கள் நீதி மய்யம் என்ற கட்சியைத் தொடங்கியுள்ளார் . மதுரை ஒத்தக்கடை மைதானத்தில் நேற்று நடைபெற்ற பிரமாண்ட பொதுக் கூட்டத்தில் கமல் இதனை அறிவித்தார் . அனைவருக்கும் தரமான கல்வி , மருத்துவம் , குடிநீர் , மின்சாரம் போன்றவை கிடைக்க மக்கள் நீதி மய்யம் கட்சி பாடுபடும் என தெரிவித்த கமல் , இலவசங்கள் முற்றிலும் ஒழிக்கப்பட வேண்டும் என கூறினார் . முன்னதாக ராமேஸ்வரத்தில் உள்ள அப்துல் கலாமின் இல்லத்துக்குச் சென்ற கமலஹாசன் , அவரின் சகோதரர் முத்து மீரான் மரைக்காரயரிடம் ஆசி பெற்றார் . கலாம் குடும்பத்தினர் கமல் அரசியலில் வெற்றிபெற சிறப்புத் தொழுகை செய்தனர் . கமல் தொடங்கியுள்ள இந்த கட்சியில் ஒட்டுமொத்த பிக் பாஸ் டீமே இறங்கியிருப்பதாக நடிகை கஸ்தூரி கிண்டல் செய்துள்ளார் . இது தொடர்பாக அவர் தனது டுவிட்டர் பக்கத்தில் சிநேகன் , வையாபுரி , பரணி , ஸ்ரீபிரியா , விஜய் டிவி மகேந்திரன் . என . மொத்த பிக் பாஸ் டீம் இறங்கியிருக்கு . விவோதான் ஸ்பான்ஸரா ? என்றும் எலிமினேஷன் கூட வரும்ல ' ' என்றும் கிண்டல் செய்துள்ளார் .


முரசொலி பவள விழா நிகழ்ச்சி நடைபெற்று வருகிறது . இந்த நிகழ்ச்சியில் கலந்து கொள்வதாகக் கூறியிருந்த வைகோவுக்காக இருக்கை ஒதுக்கப்பட்டிருக்க , வைகோ வருவாரா வருவாரா என்று காத்திருக்கிறார் ஸ்டாலின் . நிகழ்ச்சி துவங்கிய நிலையில் , முக்கிய அரசியல் கட்சியினர் அனைவரும் வந்திருந்தனர் . ஆனால் , மேடையில் போடப்பட்ட இருக்கைகளில் அனைத்தும் நிரம்பிய நிலையில் , வைகோவுக்காக ஒதுக்கப்பட்ட இருக்கை மட்டும் காலியாகவே இருந்தது . அடுத்து முதல் வரிசையில் போடப்பட்ட முக்கியஸ்தர்களுக்கான இருக்கைகளில் , பேராசிரியரின் இருக்கையும் காலியாகவே இருந்தது . திராவிடர் கழகத் தலைவர் வீரமணிக்கு அடுத்த இருக்கை வைகோவுக்கு ஒதுக்கப்பட்டிருந்தது . ஸ்டாலினுக்கு அடுத்து வீரமணியும் , அவருக்கு அடுத்து வைகோவும் அமர இருக்கைகள் ஒதுக்கப்பட்டிருந்தன . முன்னதாக , வைகோ நேற்று நீட் தேர்வுக்கு எதிராக ஸ்டாலின் கூட்டிய அனைத்துக் கட்சிக் கூட்டத்துக்கு அழைப்பு விடுக்கப்பட்டிருந்த போதும் , தாம் அதில் கலந்து கொள்ளப் போவதில்லை என்றும் , முரசொலி விழாவில் அவசியம் கலந்து கொள்வேன் என்றும் கூறியிருந்தார் . மேலும் , திமுக . , தலைவர் மு . கருணாநிதியின் வீட்டுக்கே சென்று அவரை நலம் விசாரித்தார் . அதன் பின்னர் வைகோவின் பெயரும் இடம்பெற்ற முரசொலி பவள விழா அழைப்பிதழ் வெளியானது குறிப்பிடத் தக்கது .


விரைவில் வெளியாக உள்ள சவரக்கத்தி படத்தின் , செய்தியாளர் சந்திப்பு நடைபெற்றது , இந்த படத்தில் வெற்றிப்பட இயக்குனர்களான இயக்குனர் ராம் மாறும் மிஷ்கின் ஆகியோர் நடித்துள்ளனர் . இந்த படம் குறித்து இயக்குனர் மிஷ்கின் பேசுகையில் . . . நான் என் வாழ்கையில் பார்த்த இரண்டு பார்பர்ஸ் எனக்கு மிகவும் பிடித்தவர்கள் அவர்ளை பற்றி ஓரு கதை எழுத வேண்டுமென்று நினைத்தேன் . “சவரக்கத்தி” எனக்கு மிகவும் பிடித்த வார்த்தை . இப்படத்தில் ராம் “பிச்சை” கேரக்டரில் நடித்துள்ளார் . பொய்யே கட்டிப்பிடித்து கொண்டு வாழ்கின்ற ஓரு பார்பர் கதாபாத்திரம் . நான் “மங்கா” என்ற கேரக்டரில் கோவத்தைக் கட்டிப்பிடித்து வாழ்கின்ற ரவடி கதாபாத்திரம் . நாங்கள் இருவரும் சந்தித்து கொள்ளும் காட்சி அதற்கு பின்பு நிகழும் சம்பவங்களின் அடிப்படையில் படத்தின் கதை இருக்கும் . ஓரு நாளில் நிகழும் கதை இப்படம் . இதற்கிடையில் “சுமத்ரா” என்ற கேரக்டரில் பூர்ணா ராமின் மனைவியாக காது கேட்காத , 2 கைக்குழந்தைகளுடன் 9 மாத கர்ப்பிணிப் பெண்ணாகவும் நடித்துள்ளார் . க்ரைம் திரில்லர் போன்று விரைவான கதையம்சம் கொண்ட படம்தான் சவரக்கத்தி . முதல் முதலாக என்னுடைய தம்பி ஆதித்யா இப்படத்தை இயக்கியுள்ளார் . இப்படத்தின் கதை முழுக்க முழுக்க சென்னையை அப்படி இல்லாமல் ஓரு நகரத்தை அடிப்படையாக கொண்டுள்ளது . இப்படத்தில் ராம் ஹீரோவாக நடித்தால் நன்றாக இருக்கும் என்று நினைத்தேன் . அதனால் நான் மங்கா கேரக்டரில் நடித்துள்ளேன் . பொய்யையும் , ரவடிதனத்தையும் கொண்டு வாழும் இருவருக்கும் பாடம் கற்பிக்கும் காது கேட்காத சுமத்ரா கதாபாத்திரம் . பிறக்கும் குழந்தையுடன் நாங்களும் எப்படி புது மனிதர்களாக பிறக்கின்றோம் என்ற கதையை கொண்டது தான் சவரக்கத்தி . இப்படத்தில் இரண்டு டைரக்டர்கள் நடித்தாலும் ஆதித்யா மிகவும் சிறப்பாக டைரக்ட் செய்துள்ளார் . இப்படத்தின் தலைப்பு சவரக்கத்தி ராம் கையிலும் கத்தி இருக்கும் என் கையிலும் கத்தி இருக்கும் “கத்தி எதுக்குதான் தொப்புள்கொடி வெட்டத்தான்” இதைத்தான் படத்தில் காட்டியுள்ளோம் . இப்படத்தில் 2 பாடல்கள் மிகவும் சிறப்பாக வந்துள்ளது . படம் நீண்ட காலம் தள்ளி போய்க்கொண்டே இருந்தாலும் தற்பொழுது பிப்ரவரி 9 ஆம் தேதி வெளியீட்டுக்கு தயாராக உள்ளது . என கூறினார் இயக்குனர் மிஷ்கின் .


எங்களிடம் 115 எம் . எல் . ஏக்கள் உள்ளனர் . பெரும்பான்மைக்கு இன்னும் 2 எம் . எல் . ஏக்கள் தேவை . அவர்கள் விரைவில் எங்களுடன் இணைவார்கள் என வனத்துறை அமைச்சர் திண்டுக்கல் சீனிவாசன் தெரிவித்துள்ளார் . அதிமுக ஜெயலலிதா மறைவிற்கு பிறகு பல்வேறு இக்கட்டான சூழ்நிலைகளை சந்தித்து வருகிறது . சசிகலாவால் முதலமைச்சர் வேட்பாளராக தேர்வு செய்யப்பட்டவர் எடப்பாடி பழனிசாமி . ஆனால் முதலமைச்சராக பதவி ஏற்ற பின்பு எடப்பாடி பழனிசாமி ஒருமுறை கூட சொத்துகுவிப்பு வழக்கில் சிறையில் உள்ள சசிகலாவை சென்று பார்க்கவில்லை . காரணம் ஏற்கனவே பல்வேறு குற்றச்சாட்டுக்களை முன்வைத்து வரும் எதிர்கட்சிகளுக்கு இதை ஒரு காரணமாக ஆக்கி விடக்கூடாது எனபதாலேயே சூதனமாக நடந்து கொண்டார் எடப்பாடி . ஆனால் எடப்பாடிக்கு ஆதரவு தெரிவித்த அமைச்சர் பெருமக்கள் சசிகலாவை பெங்களூரில் உள்ள பரப்பன அக்ரஹார சிறைக்கு சென்று பார்த்து ஆலோசனை நடத்தி வந்தனர் . இதைவைத்து துணை பொதுச்செயலாளராக இருந்த டிடிவி ஆர்கேநகர் இடைத்தேர்தலில் வெற்றி பெற்று எடப்பாடி இடத்தை பிடிக்க முற்பட்டார் . இதனால் ஆத்திரமடைந்த எடப்பாடி சூதனமாக அமைச்சர்களை தன் கைக்குள் வைக்கத்தொடங்கினார் . அமைச்சர்களை கையில் வைத்த எடப்பாடி எம் . எல் . ஏக்களை கோட்டை விட்டு விட்டார் . அமைச்சர்கள் டிடிவியை கட்சி நிர்வாகிகள் சந்திக்கூடாது என ஆர்டர் போடுவது , எம் . எல் . ஏக்கள் அதை மீறுவதையுமே வாடிக்கையாக வைத்து வருகின்றனர் . இதனால் எடப்பாடி தரப்பு எம் . எல் . ஏக்களின் ஆதரவு குறைந்த வண்ணம் உள்ளது . இந்நிலையில் , சென்னை திருவல்லிக்கேனியில் செய்தியாளர்களை சந்தித்த வனத்துறை அமைச்சர் திண்டுக்கல் சீனிவாசன் , எங்களிடம் 115 எம் . எல் . ஏக்கள் உள்ளனர் . பெரும்பான்மைக்கு இன்னும் 2 எம் . எல் . ஏக்கள் தேவை . அவர்கள் விரைவில் எங்களுடன் இணைவார்கள் என தெரிவித்தார் . மேலும் , பணத்தாசைக்காக கூவத்தூரில் நாங்கள் தங்கவில்லை எனவும் , ஒற்றுமைக்காகவே தங்கி இருந்தோம் எனவும் குறிப்பிட்டார் . தமிழக அரசு மக்களுக்கு நன்மை செய்யவே மத்திய அரசுடன் இணக்கமாக உள்ளதாகவும் , 6 மாத அரசியல் சூல்நிலை காரணமாக சின்னம்மா சசிகலாவாக ஆகிவிட்டார் எனவும் தெரிவித்தார் . மேலும் , அதிமுகவின் ஏணி என்பது எப்போதுமே ஜெயலலிதா மட்டும் தான் எனவும் கூறினார் .


தமிழ் சினிமாவில் முன்னணி நடிகராகவும் , தேமுதிக கட்சியில் வெற்றிகரமான அரசியல் தலைவராகவும் , இருப்பவர் நடிகர் விஜயகாந்த் . தற்போது முதல் முறையாக தன்னுடைய கணவர் விஜயகாந்த் தன்னை பெண் பார்க்க வந்த அனுபவம் முதல் , தேனிலவு வரை தனக்கு நேர்ந்த அனுபவங்களை மிகவும் சுவாரிஸ்யமாக பகிர்ந்துள்ளார் பிரேமலதா . இது குறித்து அவர் கூறுகையில் . . . கல்லூரி படிப்பி முடிந்தவுடன் தன்னுடைய திருமணத்தை செய்து முடிக்க வேண்டும் என பெற்றோர்கள் மிகவும் உறுதியாக இருந்தனர் . எங்களுடைய திருமணம் பெற்றோர்களால் பார்த்து நிச்சயிக்கப்பட்ட திருமணம் . முதலில்அவர்களுடைய குடும்பத்தினர் என்னைப் பார்த்ததும் பிடித்து போய் விட்டதால் சம்மதம் தெரிவித்துவிட்டனர் . பின் தான் இறுதியாக என்னை பார்க்க கேப்டன் வந்தார் , ஒரு பெரிய ஹீரோ எங்கள் வீட்டுக்கு வருவதால் அவரை எப்படி வரவேற்ப்பது என்பதில் எனது குடும்பத்தினர் மிகவும் எதிர்பார்ப்புடன் இருந்தனர் . தன்னை கேப்டன் பெண் பார்க்க வரும் போது , சபரிமலைக்கு மாலை போட்டிருந்தார் . அதனால் காவி வேஷ்டியில் தான் காரில் இருந்து இறங்கிவந்தார் . அவரின் எளிமை தன்னுடைய குடும்பத்தினரை மிகவும் பிரமிக்க வைத்தது . அவர் எங்கள் வீட்டிற்குள் வந்த 5 நொடியில் , பெரியவர்கள் மீது காட்டிய மரியாதை . அடக்கமான பேச்சு , பெரிய நடிகர் என்று எந்த பந்தாவும் இல்லாமல் நடந்துக்கொண்ட விதம் அனைவரையும் கவர்ந்துவிட்டது . இதனால் இருவீட்டாரும் தங்களுடைய திருமணத்திற்கு பச்சை காட்டி விட்டனர் . எங்களுடைய திருமணம் மிகவும் பிரமாண்டமாக மதுரையில் நடைபெற்றது . திருமணத்திற்கு பின் கேப்டன் படப்பிடிப்புகளில் மிகவும் பிஸியாக இருந்ததால் அதிகமாக எங்கும் வெளியே செல்லவில்லை . பின் தாங்கள் தேனிலவிற்கு ஊட்டிக்கு சென்றோம் . அதுவும் அங்கு படப்பிடிப்பு நடைப்பெற்றதால் தான் . அவர் படப்பிடிப்பு நடைப்பெற்ற போது தன்னையும் உடன் அழைத்து சென்றார் . அதுதான் தங்களுடைய தேனிலவும் கூட என வெக்கத்தோடு கூறியுள்ளார் . தொடர்ந்து பேசிய பிரேமலதா . . . விஜயகாந்த் , நடித்த ' உழவன் மகன் ' திரைப்படத்தை பார்த்த பின் அவருடைய தீவிர ரசிகையாக மாறிவிட்டாராம் . இவருக்கு பல பெண் ரசிகைகள் இருந்தார்கள் . எப்படியும் வீட்டிற்கு ஒரு நாளைக்கு அவருக்கு 10 முதல் 1000 கடிதங்கள் வரை வரும் . அவை அனைத்தையும் அவர் தான் படித்து பார்ப்பாராம் . பலர் இவரை அண்ணன் என்று தான் உரிமையோடு எழுதி இருப்பார்கள் . சில ரசிகர்கள் காதலோடு நீங்கள் ஏன் , திருமணம் செய்துக்கொண்டீர்கள் என ஜாலியாக கேட்பார்கள் என தன்னுடைய வாழ்வில் மறக்க முடியாத அனுபவங்கள் குறித்து பகிர்ந்துள்ளார் பிரேமலதா விஜயகாந்த் .


பரபரப்பான சூழ்நிலையில் பரப்பன அக்ரஹார சிறையில் அடைக்கப்பட்டுள்ள சசிகலாவிற்கு கைதி எண் வழங்கப்பட்டுள்ளது . அவருக்கான பணிகளும் ஒதுக்கப்பட்டுள்ளது . சொத்துகுவிப்பு வழக்கில் 4 ஆண்டு சிறை தண்டனை உறுதிபடுத்தப்பட்டுள்ள நிலையில் , சரணடைய கால அவகாசம் கேட்டு அதுவும் மறுக்கப்பட்ட நிலையில் , வேறு வழியின்றி இன்று காலை தரை மார்க்கமாக காரில் பெங்களூர் புறப்பட்டு சென்றார் சசிகலா . அவருடன் இளவரசியும் உடன் சென்றார் . வாகன அணிவகுப்பாக சென்ற சசிகலா 5 மணி அளவில் பெங்களூர் சென்றடைந்தார் . பெங்களூரில் பரப்பன அக்ரஹாரத்தில் அமைந்துள்ள தனி நீதிமன்றத்தில் நீதிபதி அஸ்வத் நாராயணன் முன்பு சசிகலா ஆஜரானார் . அங்கு அவர் முறைப்படி சரணடைந்தார் . அவருடன் இளவரசியும் சரணடைந்தார் . இருவரையும் உடனடியாக சிறையில் அடைக்க நீதிபதி உத்தரவிட்டார் . இதையடுத்து , பரப்பன அக்ரஹார சிறையில் அடைக்க கொண்டு செல்லப்பட்டார் . அப்போது சிறைக்குள் சென்ற அவரை தம்பிதுரை , வழக்கறிஞர்கள் வழியனுப்பி வைத்தனர் . சிறையில் அடைப்பதற்கு முன் சசிகலாவிடம் இருந்து அவர் அணிந்திருக்கும் நகைகள் , கைகடிகாரம் , போன்றவை வாங்கப்பட்டு பின்னர் மருத்துவ பரிசோதனைக்கு அனுப்பப்பட்டார் . மருத்துவ பரிசோதனையில் அவருக்கென்ன நோய்கள் , எடுத்துகொள்ளும் மருந்துகள் , ரத்த அழுத்தம் உள்ளிட்டவை பரிசோதிக்கப்பட்டது . பின்னர் , வழக்கமான சசிகலாவின் விபரங்கள் பதிவு செய்யப்பட்டு சிறைக்குள் அனுப்பபட்டார் . சசிகலா முதலமைச்சரோ , அமைச்சாரோ , அரசு பதவியோ , எம் . எல் . ஏ , என எந்த பதவியும் வகிக்கவில்லை . அதேபோல் பெரிய அளவில் வரி கட்டுபவரும் இல்லை . இதனால் சிறையில் அவருக்கு சாதாரண வகுப்பே ஒதுக்கப்படும் . சலுகைகள் கிடைப்பது கடினம் . சிறையில் இனிமேல் சசிகலா கைதி எண் 10711 என்றே அழைக்கபடுவார் . இளவரசி கைதி எண் 10712 என்று அழைக்கபடுவார் . பெண்கள் சிறையில் அடைக்கபடும் சசிகலா இரண்டு பேர் தங்கும் சிறை அறையில் அடைக்கபடுவார் . அவருக்கு 3 புடவைகள் வழங்கப்படும் . இனி அதைதான் அவர் அணிய வேண்டும் . தினமும் அதிகாலையில் வழக்கமாக கைதிகளுடன் எழுந்து விட வேண்டும் . சக கைதிகளுடன் காலைக்கடனை முடித்த பிறகு கைதி அணிவகுப்பில் நின்ற பின் காலை 6.30 மணிக்கு காலை உணவு வழங்கப்படும் . சிறையில் மெழுகுவர்த்தி ஊதுவர்த்தி தயாரிக்கும் பணி அவர்களுக்கு ஒதுக்கப்பட்டுள்ளது . மற்ற கைதிகளுடன் சேர்ந்து சசிகலாவும் இளவரசியும் வேலை செய்ய வேண்டும் . பின்னர் காலை 11.30 மணியளவில் மதிய உணவு வழங்கப்படும் . பின்னர் மீண்டும் தமது பணியை தொடர வேண்டும் . ஒரே ஒரு கப் தேநீர் வழங்கப்படும் மாலை 6.30 மணிக்கு இரவு உணவு வழங்கப்படும் . அதை சாப்பிட்ட பின் சிறை அறைக்குள் அடைக்கபடுவார் . அத்துடன் அன்றைய நாள் முடியும் . சிறைக்குள் பொது இடத்தில் டிவி இருக்கும் . வாரம் ஒருமுறை சக கைதிகளுடன் தொலைகாட்சியை காணலாம் . இதுதவிர மருத்துவ பரிசோதனைகள் உண்டு . செய்திதாள்கள் அனுமதி இல்லை . குறிப்பிட்ட காலத்திற்கு பிறகு அவசிய காரணம் இருக்கும் பட்சத்தில் சில நாட்கள் பரோல் வழங்கப்படும் .


மறைந்த முன்னாள் முதல் கலைஞர் அவர்களின் சமாதிக்கு அரசியல் காட்சிகள் சார்ந்த நபர்களும் , மக்களும் தினந்தோறும் அஞ்சலி செலுத்தி வருகின்றனர் . சென்னையில் பெய்ந்துவரும் மழையையும் பொருட்படுத்தாமல் தினந்தோறும் மக்கள் கூட்டம் சமாதிக்கு படையெடுத்த வண்ணம் உள்ளனர் . இன்று காலை கலைஞர் கருணாநிதியின் மூத்த மகன் அழகிரி அவர்கள் அவருடைய குடும்பத்தினருடன் சமாதிக்கு வந்து அஞ்சலி செலுத்தினர் . அஞ்சலி செலுத்திவிட்டு பத்திரிக்கையாளர்களை சந்தித்த அழகிரி அவர்கள் , " கட்சியின் அடிப்படை உடன்பிறப்புகள் அனைவரும் என்னுடைய பக்கம் தான் உள்ளனர் " என தெரிவித்தார் . இது அரசியல் வட்டாரங்களில் மிகுந்த சலசலப்பினை ஏற்படுத்தியது . அதனை தொடர்ந்து , அதனை தொடர்ந்து , நினைவேந்தலுக்காக சேப்பாக்கத்தில் இருந்து ஊர்வலமாக ஜெ . அன்பழகன் கலைஞர் சமாதிக்கு வந்தார் . அந்த கூட்டத்தில் கட்சியின் உறுப்பினர்கள் பலரும் இருந்தனர் . அனைவரும் கலைஞரின் சமாதி அருகே வந்து நினைவேந்தல் நிகழ்ச்சியை தொடர்ந்தனர் . நினைவேந்தல் முடிந்த அடுத்த நிமிடம் , கூட்டத்தில் இருந்து " செயல் தலைவர் ஸ்டாலின் வாழ்க " என்று உறுப்பினர்கள் கோசம் எழுப்ப ஆரம்பித்தனர் . அப்பொழுது அந்த கூட்டத்தில் இருந்து " அஞ்சாநெஞ்சன் அழகிரி வாழ்க " என்றும் கோசம் எழுந்ததை கவனிக்க முடிந்தது . அழகிரி அவர்களின் பேச்சை தொடர்ந்து இவ்வாறு நிகழ்திருப்பது ஸ்டாலின் தரப்பில் அதிர்ச்சியை ஏற்படுத்தியுள்ளது .


சென்னை ராஜஸ்தான் அணிகளுக்கு இடையேயான போட்டியில் 4 விக்கெட் வித்தியாசத்தில் ராஜஸ்தான் அணி வெற்றி பெற்றது . ஜெய்ப்பூரில் நடந்த போட்டியில் முதலில் பேட்டிங் செய்த சென்னை அணி , 20 ஓவர் முடிவில் 4 விக்கெட் இழப்பிற்கு 176 ரன்கள் எடுத்தது . 177 ரன்கள் என்ற இலக்குடன் ராஜஸ்தான் அணி களமிறங்கியது . ஜோஸ் பட்லரின் அதிரடி ஆட்டத்தால் , 4 விக்கெட் வித்தியாசத்தில் ராஜஸ்தான் அணி வெற்றி பெற்றது . 95 ரன்களுடன் கடைசிவரை பட்லர் ஆட்டமிழக்கவில்லை . ஆனால் பட்லர் கொடுத்த கேட்ச் வாய்ப்பை தோனி தவறவிட்டார் . ஜோஸ் பட்லர் , 80 ரன்கள் எடுத்திருந்தபோது பிராவோ வீசிய 18வது ஓவரின் கடைசி பந்தை ஸ்கூப் ஷாட் ஆட முயன்று கேட்ச் கொடுத்தார் . ஆனால் அந்த கேட்ச் வாய்ப்பை கீப்பர் தோனி தவறவிட்டார் . பெரும்பாலும் விக்கெட்டுக்கான எந்த வாய்ப்பையும் தவறவிடாத தோனி , நெருக்கடியான நேரத்தில் முக்கியமான கேட்ச் வாய்ப்பை தவறவிட்டார் . இதன் விளைவாக கடைசி ஓவரில் சிக்ஸர் அடித்து வெற்றிய பறித்த பட்லர் , கூடுதலாக 15 ரன்களையும் சேர்த்தார் . போட்டி முடிந்ததும் பேசிய தோனி , 176 என்பது நல்ல ஸ்கோர் தான் . வெற்றியடைய போதுமான ரன் தான் . ஆனால் பவுலர்கள் திட்டமிட்டபடி சரியாக பந்துவீசவில்லை . பவுலர்களின் சொதப்பல்தான் தோல்விக்குக் காரணம் என தெரிவித்தார் . தோனியின் இந்த கருத்தை நெட்டிசன்கள் மறுத்து பதிவிட்டுவருகின்றனர் . பட்லரின் கேட்ச் வாய்ப்பை தவறவிட்டு விட்டு பவுலர்களை குறைசொல்வதா ? என தோனியை விமர்சித்து வருகின்றனர் . < blockquote class = " twitter - tweet " data - lang = " en " > < p lang = " en " dir = " ltr " > Dhoni blaming the bowlers but he himself dropped a catch of Jos Buttler . < a href = " https : / / twitter . com / hashtag / RRvCSK ? src = hash & amp ; ref _ src = twsrc % 5Etfw " > # RRvCSK < / a > < a href = " https : / / twitter . com / hashtag / IPL ? src = hash & amp ; ref _ src = twsrc % 5Etfw " > # IPL < / a > < / p > & mdash ; IPL Fever ( @ PeterParker7194 ) < a href = " https : / / twitter . com / PeterParker7194 / status / 995013100800651264 ? ref _ src = twsrc % 5Etfw " > May 11,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > < blockquote class = " twitter - tweet " data - lang = " en " > < p lang = " en " dir = " ltr " > < a href = " https : / / twitter . com / hashtag / RRvCSK ? src = hash & amp ; ref _ src = twsrc % 5Etfw " > # RRvCSK < / a > poor captaincy from dhoni leads csk to lose < br > He played slow with bat < br > He dropped the catch of buttler < br > He didn & # 39 ; t complete the quota of spinners < br > He gave 2nd last over to Willey so was already expensive < br > < br > Drop sam - billings & amp ; bring the team when csk played against rcb < a href = " https : / / t . co / DpbSoAcjTW " > pic . twitter . com / DpbSoAcjTW < / a > < / p > & mdash ; Google Man ( @ Jaykumaar _ ) < a href = " https : / / twitter . com / Jaykumaar _ / status / 995009790991482880 ? ref _ src = twsrc % 5Etfw " > May 11,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > < blockquote class = " twitter - tweet " data - lang = " en " > < p lang = " en " dir = " ltr " > < a href = " https : / / twitter . com / hashtag / RRvCSK ? src = hash & amp ; ref _ src = twsrc % 5Etfw " > # RRvCSK < / a > < a href = " https : / / twitter . com / hashtag / RRvsCSK ? src = hash & amp ; ref _ src = twsrc % 5Etfw " > # RRvsCSK < / a > < a href = " https : / / twitter . com / hashtag / CSKvRR ? src = hash & amp ; ref _ src = twsrc % 5Etfw " > # CSKvRR < / a > < a href = " https : / / twitter . com / hashtag / dhoni ? src = hash & amp ; ref _ src = twsrc % 5Etfw " > # dhoni < / a > < a href = " https : / / twitter . com / hashtag / buttler ? src = hash & amp ; ref _ src = twsrc % 5Etfw " > # buttler < / a > < br > As usual dhoni blamed bowlers for the defeat . But he didn & # 39 ; t speak about buttlers dropped catch by him . . 😁😋 < / p > & mdash ; Rational Indian ( @ Desirational ) < a href = " https : / / twitter . com / Desirational / status / 995012068859400192 ? ref _ src = twsrc % 5Etfw " > May 11,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > < blockquote class = " twitter - tweet " data - lang = " en " > < p lang = " en " dir = " ltr " > Buttler catch behind the stumps was the game changer . . Dhoni missed it . . Poor fielding including Dhoni too < / p > & mdash ; DINESH VenkatRamaN ( @ dinesh _ actor ) < a href = " https : / / twitter . com / dinesh _ actor / status / 995005946031104000 ? ref _ src = twsrc % 5Etfw " > May 11,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script >


மத்திய பிரதேசம் , ராஜஸ்தான் , சத்தீஷ்கர் , மிசோரம் மற்றும் தெலங்கானா ஆகிய 5 மாநிலங்களில் சட்டப் பேரவைத் தேர்தல் நடைபெற்றது . இதில் பதிவான வாக்குகள் நேற்று எண்ணப்பட்டன . தெலங்கானாவில் மீண்டும் ராஷ்ட்ரீய சமீதி கட்சி ஆட்சியைப் பிடித்தது . மிசோரம் மாநிலத்தில் ஆளுங்கட்சியாக இருந்த காங்கிரஸ் கட்சி படுதோல்வி அடைந்தது . அங்கு மிசோரம் தேயி முன்னணி வெற்றி பெற்று ஆட்சி அமைக்கிறது . இதனிடையே பாஜகவின் நிலைமைதான் பரிதாபம் ஆனது . பாஜக ஆட்சி நடைபெற்ற ராஜஸ்தான் , மத்திய பிரதேசம் மற்றும் சத்தீஷ்கர் மாநிலங்களில் அந்த கட்சி ஆட்சியை இழந்துள்ளது . இந்த மூன்று மாநிலங்களில் சத்தீஷ்கர் மற்றும் ராஜஸ்தான் மாநிலங்களில் பெரும்பான்மையுடன் காங்கிரஸ் ஆட்சி அமைக்க உள்ளது . மத்திய பிரதேசத்தைப் பொறுத்தவரை 114 தொகுதிகளில் காங்கிரஸ் வெற்றி பெற்றுள்ளது , பெரும்பான்மைக்கு இன்னும் 2 இடங்கள் தேவைப்படும் நிலையில் சமாஜ்வாதி மற்றும் பகுஜன் சமாஜ் கட்சிகள் தங்கள் ஆதரவைத் தெரிவித்துள்ளன . இதையடுத்து மத்திய பிரதேசத்திலும் காங்கிரஸ் கட்சியின் ஆட்சி அமைக்க உள்ளது . இதனிடையே காங்கிரஸ் கட்சியின் வெற்றிக்கு பிரதமர் நரேந்தி மோடி வாழ்த்துத் தெரிவித்துள்ளார் . அதே போல் பாஜக மாநிலங்களவை உறுப்பினர் ராஜீவ் சந்திர சேகர் , மூன்று மாநிலங்களில் காங்கிரஸ் கட்சி பெற்ற வெற்றிக்கு வாழ்த்து தெரிவித்துள்ளார் . இது தொடர்பாக அவர் தனது டுவிட்டர் பக்கத்தில் வெளியிட்டுள்ள பதிவில் , காங்கிரஸ் கட்சி சில மாநிலங்களில் வெற்றி பெற்றுள்ளதற்காக ராகுல் காந்திக்கு வாழ்த்து தெரிவிப்பதாக குறிப்பிட்டுள்ளார் . அதே நேரத்தில் கர்நாடகாவில் ஆளும் அரசு நிதியை கொள்ளை அடித்துவிடாமல் தடுக்க வேண்டிய பொறுப்பு அவருக்கு உள்ளது என்றும் இதை அவர் தடுக்காவிட்டால் அவருடைய மதிப்பு குறைந்து போகும் என்றும் தெரிவித்துள்ளார் . மேலும் மற்ற மாநிலங்கள் உங்கள் சுமையைத் தாங்கட்டும் என்றும் ராஜீவ் சந்திரசேசர் குறிப்பிட்டுள்ளார் .


சூடிக்கொடுத்த சுடர்க்கொடி ஆண்டாள் , வைணவர்களுக்கு மட்டும் தாயார் அல்ல என்றும் வைரகவிஞர்களுக்கும் தாயார்தான் என்று நடிககை கஸ்தூரி கூறியுள்ளார் . கவிஞர் வைரமுத்து , ஸ்ரீவில்லிபுத்தூரில் ஆண்டாள் குறித்து கருத்தரங்கம் ஒன்றில் கலந்து கொண்டு பேசினார் . அப்போது , ஆண்டாள் வாழ்ந்த காலம் , தெய்வம் , கடவுள்களுக்கிடையே உள்ள வேறுபாடு பற்றி அவர் கருத்து தெரிவித்திருந்தார் . அவரின் இந்த கருத்து பெரும் சர்ச்சையை ஏற்படுத்தியது . இந்த சர்ச்சையைத் தொடர்ந்து , கவிஞர் வைரமுத்து , தனது டுவிட்டர் பக்கத்தில் எவரையும் புண்படுத்துவது என் நோக்கமல்ல என்றும் , புண்பட்டிருந்தால் வருந்துகிறேன் என்றும் பதிவிட்டிருந்தார் . ஆனாலும் , கவிஞர் வைரமுத்துவுக்கு எதிராக கருத்துக்கள் கூறப்பட்டு வருகின்றன . பாஜகவைச் சேர்ந்தவர்கள் பலர் கடும் கண்டனம் தெரிவித்துள்ளனர் . பாஜகவினர் , கவிஞர் வைரமுத்து குறித்த பேச்சுக்கு பல்வேறு தரப்பினர் ஆதரவாகவும் கருத்துக்கள் கூறி வருகின்றனர் . அந்த வகையில் தமிழக காங்கிரஸ் கமிட்டி தலைவர் திருநாவுக்கரசர் , நாம் தமிழர் கட்சியின் ஒருங்கிணைப்பாளர் சீமான் உள்ளிட்டோர் வைரமுத்துவுக்கு ஆதரவாக கருத்துக்களை கூறி வருகின்றனர் . இந்த நிலையில் , நடிகர் விவேக் தனது டுவிட்டர் பக்கத்தில் , அனைவரும் கண்ணியம் காக்க வேண்டும் என்று பதிவிட்டுள்ளார் . அனைத்து மத ஆன்மீக உணர்வுகளையும் நாம் மதிக்க வேண்டும் . தாயார் ஆண்டாள் இறையருள் பெற்ற கவி . ஆழ்வார்களில் ஒருவராக போற்றப்படுகிறார் . யாரோ வெளி நாட்டில் எழுதிய கட்டுரை தேவையற்றது . கவிப்பேரரசு மன்னிப்பு கேட்பதும் , அந்த பெருங்கவியை மன்னித்தலும் பண்பாடு என்று டுவிட்டரில் விவேக் பதிவிட்டுள்ளார் . ஆண்டாளை யாரும் அரசியலாக்க வேண்டாம் என்றும் அது ஆண்டாளுக்கு செய்யும் அநீதி என நடிகை கஸ்தூரி தனது பேஸ்புக் பக்கத்தில் குறிப்பிட்டுள்ளார் . பண்டைய இந்து மதம் சார்ந்த நாகரிகங்களில் , தேவதாசி என்பவள் கடவுளுக்கு மட்டுமே கடமைப்பட்டவள் . ஆணுக்கு அடங்கி அடிபணிய தேவையில்லாத மிக உன்னத சமூக அந்தஸ்தையும் மரியாதையும் பெற்றவள் . பண்டைய கிரேக்கத்திலும் ' vestal virgins " உண்டு என்று குறிப்பிட்டுள்ளார் . ஆண்டாள் தேவதாசியாக இருந்திருந்தால் , அது அந்த காலக்கட்டத்தில் மானக்கேடு அல்ல . அரிய கௌரவம் . கோயிலுக்கு மட்டுமே தொண்டாற்றிய பல கலைஞர்கள் காலப்போக்கில் நலிந்து விட்டார்கள் . தேவதாசி குலம் தெருவுக்கு வந்து விட்டது . எனினும் தேவர் அடியாள் என்றால் விபச்சாரி என்ற கருத்து வேரூன்றியது . 1950 ஆம் ஆண்டுகளுக்கு பிறகுதான் , தேவர் அடியார் என்றால் கெட்ட வார்த்தை என்று பேசுபவருக்கு இந்து சமய சமூக வரலாறு சரியாக தெரியவில்லை என்றுதான் கூற வேண்டும் . இதைச் சொன்னால் உடனே எனக்கும் தேவதாசி , விபச்சாரி போன்ற பட்டங்கள் சூட்டுவார்கள் . நீ உத்தமியா என்று ஏசுவார்கள் . என் ஜாதியை அலசுவார்கள் . ஏன் என்றால் இங்கு பெண் பேசுவதே பெருங்குற்றம் . உண்மையை ஆராய்ந்து சொல்வது ஊர்மேய்வதற்கு ஒப்பு . மெய்ப்போருள் காண்பது ஒழுக்க குறைவு . தமிழை நேசிப்பதும் கலையை விரும்புவதும் களவாணித்தனம் . சினிமாக்காரி மதத்தையோ தமிழையோ பற்றி வாயைத் திறப்பது தேசத்துரோகம் . இருபத்தோராம் நூற்றாண்டில் இன்னும் நம்மை இறுக்கிப் பிடித்திருக்கும் பெண்ணடிமை , ஜாதி தளைகளை ஒரு குழந்தை அனாயாசமாக வென்றதே அன்று ! அந்த சூடிக்கொடுத்த சுடர்க்கொடி வைணவர்களுக்கு மட்டும் தாயார் அல்ல , வைர கவிஞர்களுக்கும் தாயார்தான் . ஆண்டாளை யாரும் அரசியலாக்க வேண்டாம் என்றும் அது ஆண்டாளுக்கு செய்யும் அநீதி என்றும் கஸ்தூரி கூறியுள்ளார் .


ஐபிஎல் கிரிக்கெட் தொடரின் 51 - ஆவது லீக் ஆட்டத்தில் மும்பை அணியை வீழ்த்தியதன்மூலம் பஞ்சாப் அணி பிளே ஆஃப் வாய்ப்பையும் தக்க வைத்தது . ஐபிஎல் கிரிக்கெட் தொடரின் 51 - ஆவது லீக் ஆட்டம் மும்பையில் நேற்று நடைபெற்றது . இந்த ஆட்டத்தில் டாஸ் வென்ற மும்பை அணி பீல்டிங்கை தேர்வு செய்தது . இதையடுத்து பேட் செய்த பஞ்சாபின் இன்னிங்ûஸ மார்ட்டின் கப்டிலும் , ரித்திமான் சாஹாவும் தொடங்கினர் . ஹார்திக் பாண்டியா வீசிய ஆட்டத்தின் முதல் ஓவரில் கப்டில் இரு பவுண்டரிகளை விரட்டினார் . அதே ஓவரில் பவுண்டரியை விளாசி ரன் கணக்கைத் தொடங்கிய சாஹா , மெக்லீனாகான் வீசிய அடுத்த ஓவரில் 3 பவுண்டரிகளை வீசினார் . இதனால் 2 ஓவர்களில் 29 ஓட்டங்களை எட்டியது பஞ்சாப் . ஆனால் , 3 - ஆவது ஓவரை வீசிய பூம்ரா 3 ஓட்டங்கள் மட்டுமே கொடுக்க , மலிங்கா வீசிய அடுத்த ஓவரில் கப்டில் ஒரு சிக்ஸரையும் , சாஹா இரு பவுண்டரிகளையும் விரட்ட , 4 ஓவர்களில் 51 ஓட்டங்களை எட்டியது பஞ்சாப் . அந்த அணி 5.3 ஓவர்களில் 68 ஓட்டங்களை எட்டியபோது கப்டில் ஆட்டமிழந்தார் . அவர் 18 பந்துகளில் 1 சிக்ஸர் , 5 பவுண்டரிகளுடன் 36 ஓட்டங்கள் எடுத்தார் . இதையடுத்து களம்புகுந்த கேப்டன் மேக்ஸ்வெல் , மும்பை பெளலர்களை பதம்பார்த்தார் . கரண் சர்மா வீசிய 8 - ஆவது ஓவரில் இரு சிக்ஸர்களை விளாசிய மேக்ஸ்வெல் , ஹர்பஜன் சிங் வீசிய அடுத்த ஓவரில் மூன்று சிக்ஸர்களை வீசினார் . தொடர்ந்து வேகம் காட்டிய மேக்ஸ்வெல் , பூம்ரா பந்துவீச்சில் பவுண்டரியை விரட்டிய கையோடு , ஸ்டெம்பை பறிகொடுத்தார் . அவர் 21 பந்துகளில் 5 சிக்ஸர் , 2 பவுண்டரிகளுடன் 47 ஓட்டங்கள் குவித்தார் . இதையடுத்து ஷான் மார்ஷ் களமிறங்க , ஹர்பஜன் சிங் பந்துவீச்சில் சிக்ஸரை விளாசி , 31 பந்துகளில் அரை சதம் கண்டார் சாஹா . இந்த ஜோடி தொடர்ந்து அதிரடியாக ஆட , 15 ஓவர்களில் 2 விக்கெட் இழப்புக்கு 173 ஓட்டங்களை எட்டியது பஞ்சாப் . மெக்லீனாகான் வீசிய 16 - ஆவது ஓவரில் சிக்ஸரை விளாசிய மார்ஷ் , அதே ஓவரில் ஆட்டமிழந்தார் . அவர் 16 பந்துகளில் 2 சிக்ஸர்களுடன் 25 ஓட்டங்கள் எடுத்தார் . இதையடுத்து சாஹாவுடன் இணைந்தார் அக்ஷர் படேல் , இந்த ஜோடியும் அதிரடியாக ஆட , 18 - ஆவது ஓவரில் 200 ஓட்டங்களைக் கடந்தது பஞ்சாப் . பாண்டியா வீசிய கடைசி ஓவரில் அக்ஷர் படேலும் , சாஹாவும் தலா ஒரு சிக்ஸரை விளாச , பஞ்சாப் அணி 20 ஓவர்களில் 3 விக்கெட் இழப்புக்கு 230 ஓட்டங்கள் குவித்தது . இந்த சீசனில் ஓர் அணியால் எடுக்கப்பட்ட அதிகபட்ச ஸ்கோர் இதுதான் . சாஹா 93 ஓட்டங்கள் , அக்ஷர் 19 ஓட்டங்கள் எடுத்து ஆட்டமிழக்காமல் இருந்தனர் . மும்பைத் தரப்பில் ஜஸ்பிரித் பூம்ரா ஒரு விக்கெட் வீழ்த்தினார் . பின்னர் ஆடிய மும்பை அணியில் சிம்மன்ஸ் சிக்ஸர்களையும் , பவுண்டரிகளையும் விளாச , பார்த்திவ் படேலும் அதிரடியாக ரன் சேர்த்தார் . அக்ஷர் படேல் வீசிய 7 - ஆவது ஓவரில் தொடர்ச்சியாக இரு சிக்ஸர்களை பறக்கவிட்ட சிம்மன்ஸ் , 27 பந்துகளில் அரை சதத்தை எட்டினார் . இதனால் 7 ஓவர்களில் 82 ஓட்டங்களை எட்டியது மும்பை . மோஹித் சர்மா வீசிய 9 - ஆவது ஓவரில் ஹாட்ரிக் பவுண்டரிகளை விரட்டிய படேல் , அடுத்த பந்தில் ஆட்டமிழந்தார் . அவர் 23 பந்துகளில் 7 பவுண்டரிகளுடன் 38 ஓட்டங்கள் எடுத்தார் . இந்த ஜோடி முதல் விக்கெட்டுக்கு 8.4 ஓவர்களில் 99 ஓட்டங்கள் குவித்தது . இதையடுத்து நிதிஷ் ராணா களமிறங்க , மேக்ஸ்வெல் பந்துவீச்சில் சிக்ஸரை விளாச முயன்றார் சிம்மன்ஸ் . அது சிக்ஸர் என அனைவரும் எதிர்பார்க்க , பவுண்டரி எல்லையில் நின்ற கப்டில் பாய்ந்து சென்று கேட்ச் பிடித்தார் . சிம்மன்ஸ் 32 பந்துகளில் 4 சிக்ஸர் , 5 பவுண்டரிகளுடன் 59 ஓட்டங்கள் சேர்த்து ஆட்டமிழந்தார் . இதன்பிறகு ரோஹித் சர்மா 5 , நிதிஷ் ராணா 12 ரன்களில் வெளியேற , கிரண் போலார்டுடன் இணைந்தார் ஹார்திக் பாண்டியா . அப்போது மும்பை வெற்றி பெற 7 ஓவர்களில் 108 ஓட்டங்கள் எடுக்க வேண்டியிருந்தது . பாண்டியாவும் , போலார்டும் சிக்ஸரை பறக்கவிட , 5 ஓவர்களில் 83 ரன்கள் எடுத்தால் வெற்றி என்ற நிலை ஏற்பட்டது . மட் ஹென்றி வீசிய 16 - ஆவது ஓவரில் போலார்ட் , பாண்டியா இருவரும் தலா 2 சிக்ஸர்களை பறக்கவிட , அந்த ஓவரில் 27 ஓட்டங்கள் கிடைத்தன . இதன்பிறகு சந்தீப் சர்மா வீசிய அடுத்த ஓவரில் பாண்டியா ஆட்டமிழந்தார் . அவர் 13 பந்துகளில் 4 சிக்ஸர்களுடன் 30 ஓட்டங்கள் எடுத்தார் . அதே ஓவரில் போலார்ட் ஒரு பவுண்டரியையும் , ஒரு சிக்ஸரையும் விரட்ட , 3 ஓவர்களில் 39 ரன்கள் எடுத்தால் வெற்றி என்ற நிலை ஏற்பட்டது . மோஹித் சர்மா வீசிய 18 - ஆவது ஓவரில் கரண் சர்மா தொடர்ச்சியாக ஒரு சிக்ஸர் , இரு பவுண்டரிகளை விளாசிய கையோடு ஆட்டமிழந்தார் . அவர் 6 பந்துகளில் 19 ஓட்டங்கள் எடுத்தார் . இதையடுத்து ஹர்பஜன் சிங் களமிறங்க , கடைசி 2 ஓவர்களில் மும்பையின் வெற்றிக்கு 23 ஓட்டங்கள் தேவைப்பட்டன . இதனால் மும்பை வெற்றி பெறும் என எதிர்பார்க்கப்பட்டது . ஆனால் , சந்தீப் சர்மா வீசிய 19 - ஆவது ஓவரில் 7 ஓட்டங்கள் மட்டுமே எடுத்தது மும்பை . இதனால் கடைசி ஓவரில் 16 ஓட்டங்கள் எடுத்தால் வெற்றி என்ற நிலை ஏற்பட , அந்த ஓவரின் 2 - ஆவது பந்தில் சிக்ஸரை விரட்டிய போலார்ட் , அடுத்த 3 பந்துகளை வீணடிக்க , மும்பை அணி 20 ஓவர்களில் 6 விக்கெட் இழப்புக்கு 223 ஓட்டங்கள் மட்டுமே எடுத்து தோல்வி கண்டது . ஐபிஎல் வரலாற்றில் 2 - ஆவது பேட்டிங்கின்போது அதிக ஓட்டங்கள் குவித்த அணி என்ற சாதனையை ராஜஸ்தானுடன் பகிர்ந்து கொண்டது மும்பை . போலார்ட் 50 ஓட்டங்கள் , ஹர்பஜன் சிங் 2 ஓட்டங்களுடன் ஆட்டமிழக்காமல் இருந்தனர் . பஞ்சாப் தரப்பில் மோஹித் சர்மா 2 விக்கெட் வீழ்த்தினார் . இந்த வெற்றியின் மூலம் பஞ்சாப் பிளே ஆஃப் வாய்ப்பை தக்க வைத்தது


வை உள்ளே கொண்டுவந்தால் , நீதிமன்றம் மூலம் ஒரு எம் . எல் . ஏ . வெளியே போய்விட்டாரே என்ற சோகத்தில் ஆழ்ந்திருக்கிறது ஆளும் தரப்பு . தமிழகத்தில் ஏற்கனவே 20 சட்டப்பேரவைத் தொகுதிகள் காலியாக இருக்கின்றன . இடைத்தேர்தல் நடந்தால் 8 தொகுதிகளில் வெற்றி பெற்றால்தான் ஆட்சியைத் தக்க வைத்துகொள்ள முடியும் என்ற நெருக்கடியில் ஆளும் தரப்பு இருக்கிறது . க்களைத் தாண்டி அதிருப்தி எம் . எல் . ஏ . க்களையும் தங்கள் வழிக்குக் கொண்டுவரும் வேளையையும் ஆளும் தரப்பு செய்துவந்தது . க்கள் தவிர மேலும் அறந்தாங்கி , கள்ளக்குறிச்சி எம் . எல் . ஏ . க்களும் அதிமுகவில் இருந்தபடியே தினகரன் ஆதரவாளர்களாக இருக்கிறார்கள் . இவர்களைத் தங்கள் வழிக்குக்கொண்டு வர ஆளும் தரப்பு முயற்சி செய்துவருகிறது . நடைபெற்றுவரும் சட்டப்பேரவைக் கூட்டத் தொடரில் கள்ளக்குறிச்சி எம் . எல் . ஏ . பிரபு திடீரென வெளிநடப்பு செய்து அரசுக்கு எதிராக இருப்பதாக தன்னை காட்டிகொண்டார் . இருந்தாலும் தங்கள் வழிக்குக் கொண்டுவரும் முயற்சியை விடாமல் செய்துகொண்டிருக்கிறது . திருவாடனை தொகுதி எம் . எல் . ஏ . வும் நடிகருமான கருணாஸூம் ஆளுங்கட்சிக்கு எதிராக இப்படித்தான் போக்குக் காட்டிகொண்டிருந்தார் . ஆனால் , ஆளும் தரப்பு அவரிடம் தொடர்ச்சியாகப் பேசி தங்கள் வழிக்குக் கொண்டுவந்துவிட்டது . இதேபோல தினகரனுக்கு ஆதரவாக உள்ள எம் . எல் . ஏ . க்களை வழிக்குக் கொண்டு வரும் முயற்சிகள் தொடர்ந்து கொண்டிருக்கின்றன . அரசுக்கு சிக்கல் வராமல் இருக்க ஒவ்வொரு எம் . எல் . ஏ . க்களையும் பாதுகாத்து தங்கள் வழிக்குக் கொண்டுவரும் தீவிர முயற்சியில் ஆளும் தரப்பு இறங்கியிருந்த வேளையில் , அமைச்சர் பாலகிருஷ்ணாவுக்கு வழங்கப்பட்ட நீதிமன்ற தண்டனை அதிமுகவை பெரும் சோகத்தில் தள்ளியிருக்கிறது . மக்கள் பிரதிநிதித்துவ சட்டப்படி கிரிமினல் மற்றும் குற்ற வழக்குகளில் தண்டனை பெற்றால் , அந்த நிமிடமே மக்கள் பிரதிநிதி என்ற பதவியை இழக்க நேரிடும் என்பதால் , பாலகிருஷ்ணா வகித்துவந்த எம் . எல் . ஏ . பதவி பறிபோனது . இந்தத் தொகுதி காலியானதாக சட்டப்பேரவை செயலகம் தேர்தல் ஆணையத்துக்கு தெரிவித்தவுடன் , அந்தத் தொகுதி காலியாக இருப்பதாக அறிவிக்கப்படும் . ஏற்கனவே அதிமுக கைப்பற்றிய 19 தொகுதிகள் காலியாக இருக்கின்றன . இப்போது இந்த எண்ணிக்கை 20 - ஆக அதிகரிக்க உள்ளது . வை வழிக்குக் கொண்டுவந்தால் , இன்னொரு எம் . எல் . ஏ . பதவி காலியாகிவிட்டதே என்று ஆளும் கட்சி சோகத்தில் உள்ளது . இதன்மூலம் வரும் நாடாளுமன்றத் தேர்தலுடன் 21 தொகுதிகளில் இடைத்தேர்தலை எதிர்கொள்ள வேண்டிய நிலைக்கு ஆளும் கட்சிக்கு ஆளாகியுள்ளது . தேர்தலில் குறைந்தபட்சம் 9 - 10 தொகுதிகளில் வெற்றி பெற்றால்தான் மே மாதத்துக்குப் பிறகு ஆட்சியை அதிமுக தக்க வைக்க முடியும் . இதேபோல 2017 - ல் நடந்த அரசின் நம்பிக்கைக்கோரும் வாக்கெடுப்பில் ஓபிஎஸ் அணியைச் சேர்ந்த 11 எம் . எல் . ஏ . க்கள் எடப்பாடி அரசுக்கு எதிராக வாக்களித்தனர் . இவர்களிடன் பதவியை கட்சி தாவல் தடைச் சட்டத்தின்படி பறிக்க வேண்டும் என்று தொடரப்பட்ட மேல்முறையீடு வழக்கு உச்ச நீதிமன்றத்தில் நிலுவையில் உள்ளது தனிக்கதை .


* தினகரன் அணியிலிருந்து மாஜி எம் . எல் . ஏ . க்கள் பதினைந்து பேர் , தி . மு . க . விலிருந்து மாஜி முக்கியஸ்தர்கள் சிலர் அ . தி . மு . க . வுக்கு தாவுவதாக தகவல்ஃ செய்தி ( கழக ஒருங்கிணைப்பாளர்களின் கவனத்துக்கு . அங்கிட்டு இங்கிட்டு இருந்து மாஜிக்கள் உங்க கட்சிக்கு வர்றப்ப , இங்கேயிருந்து சிட்டிங் எம் . எல் . ஏ . க்கள் , அமைச்சர்கள் அங்கே எஸ்கேப் ஆகும் வாய்ப்பு உள்ளதாக தகவலுங்கோ ! ) * அ . தி . மு . க . கூட்டணியில் த . மா . கா இணையும் வாய்ப்பு உருவாகியுள்ளதுஃ செய்தி . ( அடேங்கப்பா , இந்த முரட்டு தைரியத்துல தமிழ்நாடு , பாண்டி தாண்டி ஆந்திரா , தெலுங்கானா , கர்நாடகாவிலேயும் அ . தி . மு . க . கண்ண மூடிட்டு போட்டி போட்டு , தாறுமாறா ஜெயிக்கலாமுன்னு சொல்லுங்க . யாருக்கு கிடைக்கும் இந்த லக்கு ! ? ) * கனிமொழிக்கு எதிராக சரத்குமாரை தூத்துக்குடி நாடாளுமன்ற தொகுதியில் களமிறக்கி , தி . மு . க . வின் வெற்றியை தடுக்க எடப்பாடியார் திட்டம்ஃ செய்தி . ( என்னண்ணே இப்புடி யோசிக்கிறீங்க ? சரத்குமாரையெல்லாம் நீங்க சோனியா , ராகுலுக்கு எதிராவே நிறுத்தி வட இந்தியாவையே தெறிக்க விடலாமே ? வேஸ்ட்டு பண்ணாதீங்க நம்ம நாட்டாமையோட பவரை ! ) * காங்கிரஸ் தலைமையில் கூட்டணி அமைக்கும் முயற்சியில் சில தலைவர்கள் ஈடுபட்டுள்ளனர் . அந்த கூட்டணி வாகனத்தின் டிரைவர் இருக்கையில் அமர்ந்து இருப்பவருக்கு , பழகுநர் உரிமம் கூட இல்லை . அதனால் வண்டி எந்த பள்ளத்தில் கவிழும்னு கூட தெரியாதுஃ பா . ஜ . க . மத்தியமைச்சர் அப்பாஸ் நக்வி . ( தல , உங்க கூட்டணி டிரைவர் அப்படியே ரோட்டை விட்டு , ஆகாசத்துல பறந்து , செவ்வாய் கிரகம் போயி ஆன் தி வே மில்க்கி வேயில லேண்டாகி உங்களையெல்லாம் அசத்தியிருக்காருல்ல ! நம்ம நிலைமையே தொங்கல்ல இருக்குறப்ப , அடுத்தவன பத்தி என்ன கிண்டலு ? ) * பா . ஜ . க . வுக்கு மாற்றாக காங்கிரஸை விட்டால் வேறு கட்சி இல்லை என்பது சமீபத்தில் நடந்து முடிந்த சட்டசபை தேர்தல் முடிவுகள் மூலம் நிரூபணமாகியுள்ளது . காங்கிரஸ் கட்சிக்கு பெரும்பான்மை கிடைத்தால் , ராகுல்தான் பிரதமர்ஃ சசிதரூர் . ( ரைட்டு சைத்தான் சைக்கிள்ள பெடல் போட ஆரம்பிச்சிடுச்சு , மறுபடியும் அமைச்சரவையில் சேர்ந்து , மறுபடியும் ஒரு கல்யாணத்த பண்ணி , மறுபடியும் மறுபடியும் சில சித்து வெளாட்டுக்களை காட்டாம அடங்காது போலிருக்கேடா ? ! )


பெரியார் , அண்ணா , கலைஞர் காலத்தில் இருந்ததைவிட தற்போது , எதிரிகள் மிக ஆபத்தானவர்களாக உள்ளார்கள் என்று திராவிடர் கழக தலைவர் கி . வீரமணி கூறியுள்ளார் . திராவிடர் கழக தலைவர் கி . வீரமணி தனது 86வது பிறந்தநாளை இன்று வெகுவிமர்சியாக கொண்டாடுகிறார் . இதனையொட்டி பல்வேறு அரசியல் கட்சி தலைவர்கள் மற்றும் திரையுலக பிரபலங்கள் அவருக்கு தங்களது வாழ்த்துக்களை தெரிவித்து வருகின்றனர் . இந்நிலையில் , சென்னையிலுள்ள பெரியார் திடலில் கி . வீரமணியின் பிறந்தநாள் விழாவை முன்னிட்டு சிறப்பு நிகழ்ச்சி நடைபெற்று வருகிறது . இந்த நிகழ்ச்சியில் திமுக பொருளாளர் துரைமுருகன் , இந்திய கம்யூனிஸ்ட் கட்சியின் மாநிலச் செயலாளர் இரா . முத்தரசன் , தமிழ்நாடு காங்கிரஸ் கட்சியின் முன்னாள் தலைவர் ஈ . வி . கே . எஸ் . இளங்கோவன் , கவிஞர் வைரமுத்து ஆகியோர் கலந்து கொண்டனர் . இந்நிகழ்ச்சியில் பேசிய திக தலைவர் கி . வீரமணி ; திராவிடர் கழகமும் , திராவிட முன்னேற்றக் கழகமும் இரட்டைக்குழல் துப்பாக்கி . இதில் மூன்றாவது குழலாக விடுதலை சிறுத்தைகள் கட்சி உள்ளது . திமுக - காங்கிரஸ் - மதிமுக - இடதுசாரிகள் - விசிக - தி . க இடையே கொள்கைக் கூட்டணி உள்ளது . ஆனால் , கொள்கைக்கூட்டணி வேறு , அரசியல் கூட்டணி வேறு . கொள்கைக்கூட்டணிக்கு நிரந்தர எதிரிகள் உண்டு , நிரந்தர நண்பர்களும் உண்டு . அரசியல் கூட்டணிக்கு நிரந்தர எதிரிகளும் இல்லை , நிரந்தர நண்பர்களும் இல்லை " என்றார் . தொடர்ந்து பேசுகையில் , " மு . க . ஸ்டாலின் தமிழகத்தின் முதல்வரானால் சாதி ஒழிப்பு , பெண்ணுரிமை , சமூக நீதி உள்ளிட்டவற்றை காத்து நிலைநிறுத்துவார் . அரசியலுக்கு அப்பாற்பட்டு , முற்போக்கு சிந்தனையுடன் செயல்பட்டு , தொடர்ந்து சமூக நீதிக்கா திராவிடர் கழகம் போராடும் . அதுமட்டும் இன்றி , ஆணவக்கொலைகளுக்கு முற்றுப்புள்ளி வைப்போம் என்றார் .


ஆஃப்கானிஸ்தான் ஸ்பின் பவுலர்களை கவனமாக கையாளுமாறு அந்த அணியின் முன்னாள் பயிற்சியாளரும் இந்திய அணியின் முன்னாள் வீரருமான லால்சந்த் ராஜ்பூத் எச்சரிக்கை விடுத்துள்ளார் . உலகின் தலைசிறந்த ஸ்பின்னராக ஆஃப்கானிஸ்தான் வீரர் ரஷீத் கான் வலம்வருகிறார் . ஸ்பின் பவுலிங் மட்டுமல்லாது பேட்டிங் , பவுலிங் என அனைத்திலும் அசத்தி வருகிறார் . ஆஃப்கானிஸ்தான் அணியின் நம்பிக்கை நட்சத்திரமாக திகழ்கிறார் . ஐபிஎல்லில் ஹைதராபாத் அணிக்கா ஆடி , அனைவரின் கவனத்தையும் ஈர்த்து பாராட்டுகளை வாரி குவித்தார் . தற்போது , ஆஃப்கானிஸ்தான் அணி வங்க தேசத்துடன் டி20 போட்டிகளில் ஆடிவருகிறது . 3 போட்டிகள் கொண்ட தொடரில் முதல் இரண்டு போட்டிகளில் ஆஃப்கானிஸ்தான் அணி வெற்றி பெற்றுள்ளது . இந்த இரண்டு வெற்றிகளிலும் ரஷீத் கானின் பங்களிப்பு அளப்பரியது . முதல் போட்டியில் 13 ரன்களை விட்டுக்கொடுத்து 3 விக்கெட்டுகளை வீழ்த்திய ரஷீத் கான் , இரண்டாவது போட்டியில் 12 ரன்களை மட்டுமே விட்டுக்கொடுத்து 4 விக்கெட்டுகளை வீழ்த்தி அசத்தினார் . இவ்வாறு தொடர்ச்சியாக ரஷீத் கான் பவுலிங்கில் மிரட்டி வருகிறார் . இந்நிலையில் , இந்த மாதம் 14ம் தேதி , இந்திய அணியுடன் , தங்களது முதல் டெஸ்ட் போட்டியை ஆஃப்கானிஸ்தான் அணி ஆட இருக்கிறது . இந்த போட்டியில் ஆடும் ஆஃப்கானிஸ்தான் அணியில் ரஷீத் கான் , முஜீபுர் ரஹ்மான் உள்ளிட்ட 3 ஸ்பின்னர்கள் உள்ளனர் . இந்திய பேட்ஸ்மேன்கள் , ஸ்பின் பவுலர்களை சமாளித்து ஆடுவதில் வல்லவர்கள் என்றாலும் , ஆஃப்கானிஸ்தான் ஸ்பின்னர்கள் சவாலாக இருப்பார்கள் என்றே எதிர்பார்க்கப்படுகிறது . இந்நிலையில் , இந்த டெஸ்ட் போட்டி தொடர்பாக கருத்து தெரிவித்துள்ள இந்திய அணியின் முன்னாள் வீரரும் ஆஃப்கானிஸ்தான் அணியின் முன்னாள் பயிற்சியாளருமான லால்சந்த் ராஜ்பூத் , பெங்களூர் சின்னசாமி மைதான ஆடுகளம் பந்து நன்றாக திரும்பும் நிலையில் அமைக்கப்பட்டால் நமக்கு சிரமம்தான் . ஏனென்றால் ரஷீத் கான் அபாயகரமான சுழல் பந்துவீச்சாளர் . ஆஃப்கன் ஸ்பின்னர்கள் , அதில் நன்றாக சாதிக்க வாய்ப்பிருக்கிறது . ரஷித்கான் பந்தை வேகமாக அடித்து ஆட முயற்சிக்கக் கூடாது . அவரது பந்துகளில் சிங்கிள்கள் மட்டுமே எடுக்க வேண்டும் . அடித்து ஆட முயற்சித்தால் விக்கெட்டுகளை இழக்க நேரிடும் என எச்சரித்துள்ளார் .


இது என்னமாதிரியான அண்டர்கிரவுண்ட் டீலிங் என்பது புரியவில்லை . ‘மெர்சல்’ படத்துக்குப் பண்ணிய அதே பப்ளிசிட்டி பணியை ‘சர்கார்’ படத்துக்கும் செய்யத்துவங்கியிருக்கிறார் மேடம் தமிழிசை . இன்று வாண்டட் ரவுடியாக வண்டியில் ஏறிய தமிழிசை ‘சர்கார்’ படம் குறித்தும் நடிகர் விஜய் குறித்தும் காரசாரமாக பேட்டி அளித்துள்ளார் . அவரது பேட்டியின் சாராம்சம் வருமாறு . . . ‘இன்று முதல்வர் பதவி ஆசையோடுதான் நடிக்கவே வருகிறார்கள் . அப்படிப்பட்ட கனவோடு வருபவர்கள் சினிமாவில் மட்டும் முதல்வராக நடித்து விட்டுப்போகவேண்டியது தான் . ஒரு காலத்திலும் அரசியலில் முதல்வர் ஆகமுடியாது . சொந்தமாக கதை கூட பண்ணத்தெரியாமல் , கள்ளக்கதையை படம் எடுப்பவர்கள்தான் இன்று கள்ள ஓட்டைப்பற்றி படம் எடுக்கிறார்கள் . இது கார்ப்பரேட்களின் காலம் அல்ல . காமன்மேன்களின் காலம் . நடிகர் விஜயிடம் நேர்மை இல்லை . இனியாவது அவர் பொதுவாழ்வில் நேர்மையைக் கடைப்பிடிக்க முயற்சிக்க வேண்டும்’ என்று தனது முதல் கட்ட ‘சர்கார்’ விளம்பர சேவையை துவங்கியிருக்கிறார் மேடம் தமிழிசை . மெர்சல்’ படம் நாங்கள் ஏற்படுத்திய சர்ச்சையால் தேவையில்லாமல் ஹிட்டாகிவிட்டது . இனி விஜய் படங்களுக்கு வீண் விளம்பரம் தரமாட்டோம் என்று முன்பு யாரோ சொன்னதாக ஞாபகம் .


ஸ்பெயின் லீக் கால்பந்து போட்டியில் வேலன்சியா அணி 2 - 1 என்ற கோல் கணக்கில் ரியல் மாட்ரிட் அணியை வீழ்த்தி பந்தாடியது . ஸ்பெயின் தலைநகர் மாட்ரிட்டில் நடைபெற்ற லீக் கால்பந்து போட்டியில் 5 - ஆவது நிமிடத்தில் சைமன் ஸாஸாவும் , 9 - ஆவது நிமிடத்தில் ஃபாபியன் ஓரெல்னாவும் கோலடிக்க , வேலன்சியா அணி 2 - 0 என்ற கோல் கணக்கில் முன்னிலை பெற்றது . இதனால் கடும் நெருக்கடிக்குள்ளான ரியல் மாட்ரிட் அணி கோலடிக்க தொடர்ந்து போராடியது . அதற்கு 44 - ஆவது நிமிடத்தில் பலன் கிடைத்தது . கிறிஸ்டியானோ ரொனால்டோ தலையால் முட்டி கோலடிக்க , மாட்ரிட் அணிக்கு முதல் கோல் கிடைத்தது . முதல் பாதி ஆட்டநேர முடிவில் வேலன்சியா அணி 2 - 1 என்ற கோல் கணக்கில் முன்னிலையில் இருந்தது . ஆனால் , 2 - ஆவது பாதி ஆட்டத்தில் கோல் எதுவும் விழவில்லை . இதனால் வேலன்சியா 2 - 1 என்ற கோல் கணக்கில் வெற்றி கண்டது . ரியல் மாட்ரிட் அணி 52 புள்ளிகளுடன் தொடர்ந்து முன்னிலையில் இருந்தாலும் , இந்த ஆட்டத்தில் தோற்றது அந்த அணிக்கு பின்னடைவாகவே பார்க்கப்படுகிறது .


நடிகை ஜோதிகா திருமணத்திற்கு பின் முதல் முதலாக ரீ என்ட்ரி கொடுத்த திரைப்படம் ' 36 வயதினிலே ' இந்த படத்தை தொடர்ந்து குடும்பம் மற்றும் திரைப்படம் ஆகிய இரண்டிலும் கவனம் செலுத்த தொடங்கினார் . இந்த படத்தை தொடர்ந்து அடுத்தடுத்து ஜோதிகாவின் நடிப்பில் வெளிவந்த ' மகளிர் மட்டும் ' , ' நாச்சியார் ' ஆகிய படங்கள் அவருக்கு ஹார்ட்ரிக் வெற்றிப்படங்களாக அமைந்தது . இந்நிலையில் தற்போது நடிகை வித்யாபாலன் நடிப்பில் வெளிவந்த ' துமாரி சுலு ' என்கிற படத்தின் ரீமேக்கில் ஜோதிகா நடிக்க உள்ளதாக தகவல் வெளியாகியுள்ளது . இந்த திரைப்படத்தை , ஏற்கனவே ஜோதிகாவை வைத்து ' மொழி ' படத்தை இயக்கிய , இயக்குனர் ராதா மோகன் இயக்க உள்ளார் . துமாரி சுலுஃ ' துமாரி சுலு ' படம் ஒரு நடுத்தர வயது பெண் ' வானொலியில் ஆர் . ஜே . வாக பணியில் சேர்ந்தவுடன் அவளுடைய வாழ்கை எப்படி மாறுகிறது என்பதை இயல்பாக கூறும் திரைப்படம் . இந்த படத்தில் வித்யாபாலன் சுலோச்சனா என்கிற கதாப்பாத்திரமாகவே வாழ்ந்திருப்பார் . தமிழ் சினிமாவில் பல வெற்றிப்படங்களை கொடுத்து வரும் இயக்குனர் ராதா மோகன் இந்த படத்தை ரீமேக் செய்ய முடிவு செய்தபோது ஜோதிகா இந்த கதாப்பாத்திரதிக்கு பொருத்தமாக இருப்பார் என எண்ணி அவரை அணுகியதாகவும் . கதையை கேட்டவுடன் இந்த படத்தில் ஜோதிகாவும் நடிக்க ஒப்புக்கொண்டதாகவும் கூறப்படுகிறது . விரைவில் இந்த படம் குறித்து அதிகாரப்பூர்வ தகவல் வெளிவரும் என எதிர்பார்க்கலாம் .


இந்தியா - ஆஸ்திரேலியா இடையேயான மூன்றாவது போட்டியில் ரிஷப் பண்ட்டை ஸ்லெட்ஜிங் செய்த டிம் பெய்னுக்கு தக்க பதிலடி கொடுத்துள்ளார் பண்ட் . மெல்போர்னில் நடந்துவரும் மூன்றாவது டெஸ்ட் போட்டியில் இந்திய அணி வெற்றியின் விளிம்பில் உள்ளது . இந்த போட்டியில் முதலில் பேட்டிங் செய்த இந்திய அணி 443 ரன்களுக்கு முதல் இன்னிங்ஸை டிக்ளேர் செய்தது . ஆனால் ஆஸ்திரேலிய அணி வெறும் 151 ரன்களுக்கு ஆல் அவுட்டானது . 292 ரன்கள் முன்னிலையுடன் வலுவான நிலையில் இரண்டாவது இன்னிங்ஸை ஆடிய இந்திய அணி 106 ரன்களுக்கு டிக்ளேர் செய்தது . இதையடுத்து 399 ரன்கள் என்ற கடினமான இலக்குடன் இரண்டாவது இன்னிங்ஸை தொடங்கிய ஆஸ்திரேலிய அணி 7 விக்கெட்டுகளை இழந்து தோல்வியின் விளிம்பில் உள்ளது . இந்த போட்டியில் ரிஷப் பண்ட்டுக்கும் டிம் பெய்னுக்கும் இடையே நடந்த சம்பவம் சுவாரஸ்யமானது . இந்திய அணியின் இரண்டாவது இன்னிங்ஸில் ரிஷப் பண்ட் பேட்டிங் ஆடிக்கொண்டிருந்தபோது , ஆஸ்திரேலிய கேப்டன் டிம் பெய்ன் ரிஷப் பண்ட்டை ஸ்லெட்ஜ் செய்தார் . ரிஷப் பண்ட் பேட்டிங் ஆடியபோது , ரிஷப் ஒருநாள் அணியில் புறக்கணிக்கப்பட்டிருப்பதை சுட்டிக்காட்டி , தோனி ஒருநாள் அணிக்கு திரும்பியுள்ளார் . நீ கழட்டிவிடப்பட்டாய் . எனவே உனக்கு வேற வேலையில்லை என்றால் பிக் பேஷ் டி20 லீக் போட்டிகளில் வந்து ஆடு என்று சீண்டினார் . அத்துடன் நிறுத்தாமல் நானும் என் மனைவியும் திரைப்படத்திற்கு செல்கிறோம் . என் குழந்தைகளை பார்த்துக்குறியா ? என்று ஸ்லெட்ஜிங் செய்வதாக நினைத்து பேசினார் . டிம் பெய்னின் ஸ்லெட்ஜிங் கடும் விமர்சனத்துக்கு உள்ளானது . ரசிகர்கள் டிம் பெய்னுக்கு கடுமையான பதிலடிகளை கொடுத்துவருகின்றனர் . இந்நிலையில் , ஆஸ்திரேலிய அணியின் இரண்டாவது இன்னிங்ஸில் டிம் பெய்ன் பேட்டிங் ஆடியபோது தக்க பதிலடி கொடுத்தார் ரிஷப் . மிட்செல் மார்ஷின் விக்கெட்டுக்கு பிறகு டிம் பெய்ன் களத்திற்கு வந்தார் . பெய்ன் களத்திற்கு வந்ததுமே வேலையை ஆரம்பித்தார் ரிஷப் பண்ட் . பெய்னுக்கு கேட்கும் விதமாக வம்பு இழுத்தார் . டிம் பெய்ன் கிரீஸில் நின்றபோது , மயன்க்கை கூப்பிட்டு , தற்காலிக கேப்டன் என்ற வார்த்தையை கேள்விப்பட்டதுண்டா மயன்க் . . ? இவரை அவுட்டாக்க நாம் எதுவும் செய்ய வேண்டாம் . அவருக்கு பேச மட்டும்தான் பிடிக்கும் . அதைத்தவிர வேறு எதுவும் தெரியாது என்று தக்க பதிலடி கொடுத்தார் . கடைசியில் டிம் பெய்ன் ஜடேஜாவின் பந்தில் ரிஷப்பிடம் கேட்ச் கொடுத்துத்தான் அவுட்டானார் .


ஜெயலலிதாவின் மர்ம மரணம் குறித்து , நீதிபதி ஆறுமுகசாமி விசாரணை ஆணையத்தில் ஆஜராகுமாறு டிடிவி தினகரன் , இளவரசியின் மகள் கிருஷ்ணபிரியா , ஜெயலலிதாவின் உதவியாளர் பூங்குன்றன் ஆகியோருக்கு சம்மன் அனுப்பப்பட்டுள்ளது . தமிழக அரசின் உத்தரவுப்படி ஜெயலலிதா மரணம் குறித்து , ஓய்வுபெற்ற சென்னை உயர் நீதிமன்ற நீதிபதி , ஆறுமுகசாமி தலைமையிலான கமிஷன் , விசாரணை நடத்தி வருகிறது . ஜெயலலிதா மரணம் தொடர்பான தகவல் மற்றும் ஆதாரங்களை வைத்திருப்போர் ஒப்படைக்கலாம் என விசாரணை ஆணையம் அறிவித்திருந்தது . ஆனால் , ஜெயலலிதாவுடன் இருந்த சசிகலா குடும்பம் சார்பில் , அது குறித்து எந்த தகவலும் ஆணையத்தில் தெரிவிக்கவில்லை . , வெற்றிவேல் , சென்னை , அப்பல்லோ மருத்துவமனையில் , ஜெ . , ' ஜூஸ் ' குடிப்பது போன்ற வீடியோ காட்சியை வெளியிட்டார் . இது , பெரும் சர்ச்சையை ஏற்படுத்தியது . விசாரணை கமிஷனில் , வீடியோவை வழங்காமல் , அவர் தன்னிச்சையாக வெளியிட்டது தொடர்பாக , விசாரணை கமிஷன் சார்பில் , போலீசில் புகார் அளிக்கப்பட்டது . வீடியோ நகல் மற்றும் வேறு ஆதாரங்கள் இருந்தால் , அவற்றை ஒப்படைக்கும்படி , வெற்றிவேலுக்கு , விசாரணை ஆணையம் இரு நாட்களுக்கு முன் சம்மன் அனுப்பியது . மேலும் , தேர்தல் விதிமுறைகளை மீறி ஜெயலலிதா வீடியோவை வெளியிட்டதால் அவர் கைது செய்யப்படுவார் என தகவல்கள் வெளியாகின . இதைத் தொடர்ந்து தலைமறைவான வெற்றிவேல் , வாக்கு எண்ணிக்கையின்போது கூட வெளியில் வரவில்லை . இந்த நிலையில் வெற்றிவேல் தரப்பு வழக்கறிஞர்கள் , விசாரணை கமிஷன் அலுவலகத்திற்கு வந்து , வீடியோ பதிவு செய்த சி . டி . யை ஒப்படைத்தனர் . இந்த நிலையில் , ஜெயலலிதா மரணம் தொடர்பான விசாரணைக்கு ஆஜராகுமாறு டிடிவி தினகரன் , இளவரசியின் மகள் கிருஷ்ணபிரியா , மறைந்த ஜெயலலிதாவின் உதவியாளர் பூங்குன்றன் ஆகியோருக்கு சம்மன் அனுப்பப்பட்டுள்ளது . வரும் 7 நாட்களுக்கள் ஆவணங்கள் , ஆதாரங்களை ஒப்படைக்க வேண்டும் என்றும் ஆணையம் உத்தரவிட்டுள்ளது .


முதல்வர் , காவல்துறையை அவதூறாக பேசிய வழக்கில் கருணாஸ் எம் . எல் . ஏ . வுக்கு சென்னை எழும்பூர் நீதிமன்றம் ஜாமீன் வழங்கியுள்ளது . ஆனால் ஐபிஎல் போராட்டத்தின் போது நடந்த வன்முறை தொடர்பான வழக்கில் தற்போது கருணாஸ் சிறையில் உள்ளார் . முன்னதாக தமிழக முதல்வர் மற்றும் காவல்துறை குறித்து அவதூறாக பேசியிருந்தார் . இதையடுத்து நுங்கம்பாக்கம் போலீசார் கருணாஸ் மீது 8 பிரிவுகளின் கீழ் வழக்கு பதிவு செய்தனர் . அதனைதொடர்ந்து கடந்த 23 - ம் தேதி சாலிகிராமம் வீட்டில் கருணாசை போலீசார் அதிரடியாக கைது செய்தனர் . இதனையடுத்து எழும்பூர் நீதிமன்ற மாஜிஸ்திரெட் கோபிநாத் முன்னிலையில் ஆஜர்படுத்தினர் . நீதிபதி கருணாசை வரும் 5 - ம் தேதி வரை சிறையில் அடைக்க உத்தரவிட்டார் . இந்தநிலையில் கருணாசை போலீஸ் காவலில் எடுத்து விசாரணை நடத்த மனு தாக்கல் செய்யப்பட்டது . இந்த மனுவை விசாரித்த நீதிபதி மறுப்பு தெரிவித்து மனுவை தள்ளுபடி செய்தார் . மேலும் இந்த வழக்கில் கருணாஸ் ஜாமீன் கோரி மனு தாக்கல் செய்திருந்தார் . இந்த மனுவில் இருதரப்பு வாதங்களும் நேற்று நிறைவடைந்தது . இருதரப்பு வாதங்களையும் கேட்ட நீதிபதி , ஜாமீன் மனு மீதான தீர்ப்பை இன்று ஒத்திவைத்து உத்தரவிட்டார் . இந்நிலையில் இந்த வழக்கு இன்று விசாரணைக்கு வந்த போது முதல்வர் , காவல்துறையை அவதூறாக பேசிய வழக்கில் கருணாஸ் எம் . எல் . ஏ . வுக்கு ஜாமீன் வழங்கப்பட்டது . ஆனால் ஐபிஎல் போராட்டத்தின் போது நடந்த வன்முறை தொடர்பான வழக்கில் தற்போது கருணாஸ் சிறையில் உள்ளார் என்பது குறிப்பிடத்தக்கது .


அதிமுகவின் இரு அணிகளும் இணைந்து கட்சியின் பெயரையும் , இரட்டை இலை சின்னத்தையும் மீட்க வேண்டும் என்று அமைச்சர்களில் சிலர் தொடர்ந்து பேசிக்கொண்டே இருக்கின்றனர் . ஆனால் , எக்காரணம் கொண்டும் அணிகள் இணைந்து விட கூடாது என்பதில் , சசிகலா ஆதரவாளர்கள் தீவிரமாக செயல்பட்டு வருகின்றனர் . அதன் காரணமாக நடந்த சில வேலைகளின் விளைவு , பன்னீர் அணியின் மூத்த தலைவர் , கே . பி . முனுசாமியின் பல்ஸை எகிறவைத்துள்ளது . பிரதமர் மோடியின் நேரடி ஆதரவு இருப்பதால் , பன்னீர் அணிக்கு சென்ற ஆதரவாளர்கள் மிகுந்த மகிழ்ச்சியில் இருந்தனர் . ஆனால் , எடப்பாடி தரப்பின் அண்மைக்கால நடவடிக்கைகளை பார்க்கும்போது , பிரதமரின் ஆதரவு குறைந்து வருவதாகவே தெரிகிறது . பிரதமர் மோடியின் ஆதரவை நேரடியாக பெற்றுவிட்ட எடப்பாடி , ஆட்சி மற்றும் அதிகாரத்தில் தைரியமாக செயல்பட ஆரம்பித்து விட்டனர் . மேலும் , பன்னீர் அணி இணைய வேண்டும் என்று அழைப்பு விடுப்பதையும் நிறுத்தி விட்டனர் . அதன் ஒரு பகுதியாக , பன்னீர் அணியை சேர்ந்த யாருக்கும் அரசு டெண்டர் வழங்க கூடாது என்பதில் , எடப்பாடி தரப்பு உறுதியாக இருக்கிறது . கிருஷ்ணகிரி மாவட்டத்தில் தாய் திட்டத்துக்கு ரூ . 100 கோடி ஒதுக்கப்பட்டு , ஆன் - லைனில் டெண்டர் விடப்பட்டது . அதற்கு , பன்னீர் அணியை சேர்ந்த கே . பி . முனுசாமி ஆதரவாளர்கள் விண்ணப்பித்து இருந்தனர் . ஆனால் , டெண்டரில் 60 சதவிகித பணிகள் சசிகலா ஆதரவாளர்களுக்கும் , 30 சதவிகிதம் திமுக வினருக்கும் , 10 சதவிகிதம் பொதுவானவர்களுக்கு ஒதுக்கப்பட்டுள்ளது . முனுசாமி ஆதரவாளர்கள் முற்றிலும் புறக்கணிக்கப்பட்டனர் . இந்த டெண்டர் ஒதுக்கீட்டின் பின்னணியில் இருந்து செயல்பட்டவர் தம்பிதுரை என்றே கூறப்படுகிறது . தம்பிதுரை செய்யும் வேலையால் , இரு அணிகளும் இணைவதற்கு வாய்ப்பே இல்லை என்று கூறியதாக சொல்லப்படுகிறது . மேலும் , நியாயமாக கிடைக்க வேண்டிய டெண்டர் கிடைக்காத காரணத்தினால் , தமது ஆதரவாளர்களை , நீதிமன்றத்தை நாடுமாறும் முனுசாமி கூறி இருக்கிறார் என்று தகவல் .


சமீபத்தில் வெளியான " காற்று இடைவெளிடை " எதிர்பார்த்த வெற்றி கிடைக்கவில்லை அதே போல இரண்டு விதமான விமர்சனங்கள் வந்து . கார்த்தி இந்த படத்தை மிகவும் எதிர்பார்த்தார் . இதற்காக கடும் உழைப்பையும் கொடுத்தார் . இந்த படத்தை வெற்றி பெறவைக்க பல ஊர்களுக்கு ப்ரமோஷனுக்கு போனார் இருந்து பலன் இல்லாமல் போனது . இதற்கு முக்கிய காரணம் அரைத்த மாவையே அரைத்து இருக்கிறார் காட்சிகள் எதுவும் புதுசா இல்லை என்றும் புலம்பிதள்ளினர் . இந்த படத்தை பொறுத்தவரை ஒரே அறுதல் என்றால் படத்தின் நாயகி என்று தான் சொல்லணும் அதுனால் என்னமோ மீண்டும் இந்த நாயகியை அடித்த படத்துக்கும் இவர் தான் நாயகியாம் . மணிரத்னம் இயக்கிய ' காற்று வெளியிடை ' படத்தில் , கார்த்தி ஜோடியாக நடித்தவர் அதிதி ராவ் . ஹைதராபாத்தில் பிறந்தவராக இருந்தாலும் , ஹிந்திப் படங்களில்தான் நடித்துள்ளார் . இந்தப் படத்தில் நடித்தபோது , அதிக டெடிகேஷனாக இருந்தாராம் . அதிதி . தமிழ் கற்றுக் கொள்வதில் தொடங்கி , சின்னச் சின்ன விஷயங்களில் கூட கவனம் செலுத்தினாராம் . இதனால் , மணிரத்னத்துக்கு அவரைப் பிடித்துவிட்டதாம் . அடுத்து அபிஷேக் பச்சன் - ஐஸ்வர்யா ஜோடியை இயக்குவதா ? அல்லது ராம் சரண் - அரவிந்த் சாமி படத்தை இயக்குவதா ? என்று குழம்பிக் கொண்டிருந்த மணிரத்னம் , தெளிவான முடிவை எடுத்துவிட்டார் . முதலில் ராம் சரண் அரவிந்த் சாமி படம் என்பதுதான் அந்த முடிவு . தமிழ் மற்றும் தெலுங்கில் உருவாக இருக்கும் இந்தப் படத்தில் , ஹீரோயினாக காற்று வெளியிட படத்தின் நாயகி அதிதி ராவையே நடிக்க வைக்க முடிவு செய்திருக்கிறார் மணிரத்னம் என்கிறார்கள் .


உலக ஹாக்கி லீக் போட்டியில் 2 - 1 என்ற கோல் கணக்கில் அர்ஜென்டீனாவை வீழ்த்தி இரண்டாவது வெற்றியை ருசித்தது ஸ்பெயின் . உலக ஹாக்கி லீக் போட்டி ஒடிஸா மாநிலம் , புவனேசுவரத்தில் நேற்று நடைபெற்றது . ' ஏ ' பிரிவில் இடம்பெற்றுள்ள ஸ்பெயின் அணி இந்த ஆட்டத்தில் தொடக்கம் முதலே ஆதிக்கம் செலுத்தி வந்தது . முன்னதாக , அர்ஜென்டீனாவுக்கு எதிரான ஆட்டத்தின் தொடக்கத்தில் ஸ்பெயின் தடுமாறியது . முதல் பாதியில் அர்ஜென்டீனா முதல் கோலைப் பதிவு செய்து முன்னிலை வகித்தது . இதையடுத்து , சாதுரியமாக விளையாடிய ஸ்பெயின் இரண்டாவது பாதியில் ஆதிக்கம் செலுத்தத் தொடங்கியது . எனினும் , அந்த அணியால் கோலைப் பதிவு செய்ய இயலவில்லை . அதேநேரம் , எதிரணியையும் கோல் அடிக்காமல் ஸ்பெயின் கவனமாக இருந்தது . இருப்பினும் , இரு அணிகளுக்கு இடையே விறுவிறுப்பாக நடைபெற்ற கடைசி 10 நிமிட ஆட்டத்தில் , ஸ்பெயின் 2 கோல்களைப் பதிவு செய்து வெற்றி வாகை சூடியது . இரண்டு கோல்களை போட்டு வெற்றிப் பெற்ற ஸ்பெயின் இந்த ஆட்டத்தில் இது இரண்டாவது வெற்றியாக அமைந்தது .


க ஆட்சியில் இருக்கும் போது முதலமைச்சர் கருணாநிதிக்கு தளபதிகளாக சட்டப்பேரவையில் செயல்பட்டவர்கள் துரைமுருகன் , பொன்முடி மற்றும் எ . வ . வேலு . இவர்கள் மூன்று பேருமே வட மாவட்டங்களை சேர்ந்தவர்கள் . அதாவது பொன்முடி விழுப்புரத்தை சேர்ந்தவர் . துரைமுருகன் வேலூரை சேர்ந்தவர் . எ . வ . வேலு திருவண்ணாமலையை சேர்ந்தவர் . எதிர்கட்சி எம் . எல் . ஏக்கள் கேட்கும் எந்த கேள்வியாக இருந்தாலும் கருணாநிதி சைகை காட்டுவார் . இவர்கள் மூன்று பேரில் ஒருவர் எழுந்து பதில் அளிப்பர் . இதே பாணியில் ஜெயலலிதா முதலமைச்சராக இருந்த போதும் மூன்று அமைச்சர்களின் ராஜியம் தான் சட்டப்பேரவையில் இருக்கும் . எதிர்கட்சியினர் எந்த கேள்வி கேட்டாலும் பதில் அளிக்கும் பொறுப்பு ஓ . பி . எஸ் . , வைத்திலிங்கம் மற்றும் நத்தம் விஸ்வநாதன் ஆகியோருடையது . இவர்களில் ஓ . பி . எஸ் தேனி மாவட்டத்தை சேர்ந்தவர் , நத்தம் விஸ்வநாதன் திண்டுக்கல்லை சேர்ந்தவர் வைத்திலிங்கம் தஞ்சையை சேர்ந்தவர் . மூன்று பேருமே தேவர் சமுதாயத்தை சேர்ந்தவர்கள் ஆவர் . இப்படியாக கடந்த சில ஆண்டுகளாக சட்டப்பேரவையில் ஆதிக்கம் செலுத்தி வந்த வட மற்றும் தென்மாவட்டங்களை சேர்ந்த அமைச்சர்களின் காலம் எடப்பாடி பழனிசாமி முதலமைச்சரான பிறகு ஓய்ந்துவிட்டது என்றே கூறலாம் . ஏனென்றால் இப்போது எல்லாம் சட்டப்பேரவையில் கேட்கப்படும் கேள்விகளுக்கு பதில் அளிக்கும் பொறுப்பு தங்கமணி , எஸ் . பி . வேலுமணி மற்றும் செங்கோட்டையன் வசம் சென்றுவிட்டது . எஸ் இருந்தாலும் கூட அரசியல் ரீதியிலான எதிர்கட்சிகளின் கேள்விகளுக்கு தங்கமணியும் , எஸ் . பி . வேலுமணியுமே பதில் அளிக்கின்றனர் . பேரவையில் வைத்து தினகரனை பேசக்கூட விடாமல் குறுக்கிட்டு எதிர்கேள்விகைள எழுப்பியர் தங்கமணி . இப்படியாக நடந்து முடிந்த சட்டப்பேரவை கூட்டத் தொடரில் கூட அதிக கேள்விகளுக்கு பதில் அளித்த அமைச்சர்கள் பட்டியலில் முதல் மூன்று இடங்களை பிடித்தவர்கள் தங்கமணி , வேலுமணி மற்றும் செங்கோட்டையன் ஆவர் . மூன்று பேருமே கொங்கு மண்டலத்தை சேர்ந்த கவுண்டர் ஜாதி அமைச்சர்கள் என்பது குறிப்பிடத்தக்கது .


முதலமைச்சர் எடப்பாடி பழனிச்சாமியின் சென்னையில் உள்ள அவரது இல்லத்தில் அதிமுக அவைத்தலைவர் திடீரென சந்தித்து பேசியுள்ளார் . எடப்பாடி பழனிச்சாமி - பன்னீர்செல்வம் தரப்புகளுக்கு இடையே மீண்டும் பகிரங்க மோதல் ஏற்பட்டுள்ள நிலையில் இந்த சந்திப்பு நடைபெற்றுள்ளது . கட்சியின் உரிய மரியாதை அளிக்கப்படுவதில்லை என்பது பன்னீர்செல்வம் தரப்பின் ஆதங்கம் . ஆட்சி , கட்சி இரண்டிலுமே பழனிச்சாமியின் ஆதிக்கமே மேலோங்கி இருப்பதால் பன்னீர் தரப்பு செயல்பட முடியவில்லை என்ற புகாரும் நிலவி வருகிறது . இதுமட்டுமின்றி மீனவர் சங்கத் தேர்தலிலும் அமைச்சர் ஜெயக்குமார் , மதுசூதனன் தரப்பினருக்கு இடையே மோதல் நீடித்து வருகிறது . இதுகுறித்து எல்லாம் முதல்வர் எடப்பாடி பழனிச்சாமி உடனான சந்திப்பின் போது மதுசூதனன் நேரில் அதிருப்தியை வெளிப்படுத்தி இருப்பதாக தகவல் வெளியாகியுள்ளது . எடப்பாடி - பன்னீர் அணிகள் இணைந்த போது திட்டமிட்ட கட்சியின் வழிகாட்டுதல் குழுவை அமைக்க எடப்பாடி தரப்பு ஆர்வம் காட்டாததும் ஓபிஎஸ் அணியினரின் அதிருப்திக்கு காரணம் . இதன் எதிரொலியாகவே அண்மையில் நடைபெற்ற அதிமுக செயற்குழு கூட்டத்தில் துணை முதல்வர் பதவியை துறக்க தயார் என்றும் பன்னீர் செல்வம் பேசியதாக கூறப்படுகிறது .


வெஸ்ட் இண்டீஸ் மற்றும் ஆஸ்திரேலிய அணிக்கு எதிரான டி20 தொடரில் இளம் வீரர்களுக்கு இந்திய அணியில் வாய்ப்பளிக்கப்பட்டுள்ளது . வெஸ்ட் இண்டீஸ் தொடர் முடிந்ததும் அடுத்த மாதம் இந்திய அணி ஆஸ்திரேலியாவிற்கு சுற்றுப்பயணம் மேற்கொள்கிறது . இந்நிலையில் வெஸ்ட் இண்டீஸ் மற்றும் ஆஸ்திரேலியாவுக்கு எதிரான டி20 தொடருக்கான இந்திய அணி அறிவிக்கப்பட்டுள்ளது . இந்த இரண்டு தொடர்களிலுமே இந்திய அணியின் முன்னாள் கேப்டனும் சீனியர் வீரருமான தோனி அதிரடியாக நீக்கப்பட்டுள்ளார் . தோனி ஃபார்மில் இல்லாததால் தொடர்ந்து பேட்டிங்கில் சொதப்பிவருகிறார் . ரன்கள் எடுக்க திணறிவருகிறார் . எனவே அவர் நீக்கப்பட்டுள்ளார் . அதேநேரத்தில் இளம் வீரர்களுக்கு வாய்ப்பளிக்கப்பட்டுள்ளது . வெஸ்ட் இண்டீஸுக்கு எதிரான டி20 தொடரில் கேப்டன் கோலிக்கு ஓய்வளிக்கப்பட்டுள்ளது . அதனால் வெஸ்ட் இண்டீஸுக்கு எதிரான தொடரில் ரோஹித் சர்மா கேப்டனாக செயல்பட உள்ளார் . ஆஸ்திரேலியாவுக்கு எதிரான டி20 தொடரில் கோலி ஆடுவதால் அவரே கேப்டனாக செயல்படுவார் . தோனி அணியிலிருந்து நீக்கப்பட்டுள்ளதால் இளம் வீரர் ரிஷப் பண்ட் விக்கெட் கீப்பராக செயல்பட உள்ளார் . தினேஷ் கார்த்திக்கிற்கு இரு அணிகளுக்கு எதிரான தொடரிலுமே வாய்ப்பு வழங்கப்பட்டுள்ளது . ராகுல் , மனீஷ் பாண்டே , ஷ்ரேயாஸ் ஐயர் , குருணல் பாண்டியா , வாஷிங்டன் சுந்தர் ஆகியோர் அணியில் சேர்க்கப்பட்டுள்ளனர் . உள்ளூர் போட்டிகளில் சிறப்பாக ஆடிய நதீமிற்கு வெஸ்ட் இண்டீஸுக்கு எதிரான டி20 தொடரில் மட்டும் வாய்ப்பு கிடைத்துள்ளது . வெஸ்ட் இண்டீஸுக்கு எதிரான டி20 தொடருக்கான இந்திய அணிஃ ரோஹித் சர்மா ( கேப்டன் ) , ஷிகர் தவான் , கேஎல் ராகுல் , தினேஷ் கார்த்திக் , மனீஷ் பாண்டே , ஷ்ரேயாஸ் ஐயர் , ரிஷப் பண்ட் ( விக்கெட் கீப்பர் ) , குருணல் பாண்டியா , வாஷிங்டன் சுந்தர் , சாஹல் , குல்தீப் யாதவ் , புவனேஷ்வர் குமார் , பும்ரா , கலீல் அகமது , உமேஷ் யாதவ் , நதீம் . ஆஸ்திரேலியாவுக்கு எதிரான டி20 தொடருக்கான இந்திய அணிஃ விராட் கோலி ( கேப்டன் ) , ரோஹித் சர்மா , ஷிகர் தவான் , கேஎல் ராகுல் , தினேஷ் கார்த்திக் , மனீஷ் பாண்டே , ஷ்ரேயாஸ் ஐயர் , ரிஷப் பண்ட் ( விக்கெட் கீப்பர் ) , குருணல் பாண்டியா , வாஷிங்டன் சுந்தர் , சாஹல் , குல்தீப் யாதவ் , புவனேஷ்வர் குமார் , பும்ரா , கலீல் அகமது , உமேஷ் யாதவ் .


தமிழில் ‘நேரம்’ , ‘நய்யாண்டி’ , ‘திருமணம் எனும் நிக்கா’ , ‘ராஜா ராணி’ உள்ளிட்ட திரைப்படங்களில் நடித்து தமிழ் ரசிகர்களை கவர்ந்தவர் நஸ்ரியா . மலையாளத்தில் இயக்குநர் அஞ்சலி மேனன் இயக்கிய ‘பெங்களூர் டேஸ்’ திரைப்படத்தில் இறுதியாக நடித்திருந்தார் . அதன் பிறகு நடிகர் ஃபகத் ஃபாசிலை திருமணம் செய்துக் கொண்டு நடிப்புக்கு முழுக்குப் போட்டார் . தற்போது ஃபகத் ஃபாசில் நடித்த ‘கூடே’ திரைப்படத்தின் மூலம் மீண்டும் தனது இரண்டாவது இன்னிங்க்ஸை துவங்கியுள்ள நஸ்ரியா , தமிழிலும் ஒரு படத்தில் நடிக்க ஒப்பந்தமாகியுள்ளதாக கூறப்படுகிறது . மறைந்த நடிகை ஸ்ரீதேவியின் கணவர் போனி கபூர் தயாரிக்கும் ‘பிங்க்’ படத்தின் ரீமேக்கில் தல அஜித் நடிக்கவுள்ளார் . இதில் அஜித்துடன் நஸ்ரியா நடிக்கப்போவதாக தகவல்கள் வெளியாகியுள்ளது . இந்நிலையில் சமூக வலைத்தளத்தில் எப்போதும் படு சுறுசுறுப்பாக இருக்கும் நஸ்ரியா சமீபத்தில் ரயிலின் படிகட்டில் நின்று கொண்டு “டப்பாங்குத்து” என்று சொல்லி குத்தாட்டம் போடும் வீடியோ ஒன்றை வெளியிட்டுள்ளார் . பல வருடங்களாக நஸ்ரியா படங்களில் செய்யும் குறும்புத்தனத்தை பார்க்காத அவரது ரசிகர்கள் அந்த வீடியோவை தற்போது சமூகவலைத்தளத்தில் வைரலாக்கி வருகின்றனர் .


19 வயதுக்கு உட்பட்ட வினூ மங்கட் தொடரில் குஜராத் அணிக்கு எதிரான போட்டியில் அபாரமாக பந்துவீசி சச்சின் டெண்டுல்கர் மகன் அர்ஜூன் டெண்டுல்கர் 5 விக்கெட்டுகளை வீழ்த்தியுள்ளார் . மாஸ்டர் பிளாஸ்டர் சச்சின் டெண்டுல்கரின் மகன் அர்ஜூன் டெண்டுல்கர் இடது கை வேகப்பந்து வீச்சு ஆல்ரவுண்டர் . இவர் இலங்கைக்கு சுற்றுப்பயணம் செய்த 19 வயதுக்கு உட்பட்ட இந்திய அணியில் இடம்பெற்று ஆடினார் . அந்த தொடரில் எதிர்பார்த்த அளவிற்கு அர்ஜூன் டெண்டுல்கர் சோபிக்கவில்லை . இங்கிலாந்திற்கு இந்திய அணி சுற்றுப்பயணம் சென்றிருந்தபோது , வலைப்பயிற்சியில் இந்திய அணியின் சீனியர் வீரர்களுக்கு பந்துவீசினார் . அர்ஜூன் இடது கை வேகப்பந்து வீச்சாளர் என்பதால் , இடது கை வேகப்பந்து வீச்சை சிறப்பாக ஆடும் விதமாக அர்ஜூன் டெண்டுல்கரை பந்துவீச வைத்து தோனி , ரெய்னா உள்ளிட்ட இந்திய வீரர்கள் பயிற்சி மேற்கொண்டனர் . இந்நிலையில் , தற்போது 19 வயதுக்கு உட்பட்ட வினூ மங்கட் டிராபி தொடரில் மும்பை அணிக்காக அர்ஜூன் டெண்டுல்கர் ஆடிவருகிறார் . இதில் குஜராத் அணிக்கு எதிரான போட்டியில் 8.2 ஓவர்கள் வீசி 30 ரன்களை விட்டுக்கொடுத்து 5 விக்கெட்டுகளை வீழ்த்தினார் அர்ஜூன் டெண்டுல்கர் . அர்ஜூனின் அபார பந்துவீச்சால் முதலில் பேட்டிங் செய்த குஜராத் அணி , வெறும் 142 ரன்களுக்கு ஆல் அவுட்டானது . குஜராத் அணியின் வர்த்மான் தத்தேஷ் ஷா , ப்ரியேஷ் , கோச்செர் , ஜெய்மீட் படேல் , துருவங் படேல் ஆகிய ஐந்து விக்கெட்டுகளை அர்ஜூன் டெண்டுல்கர் வீழ்த்தினார் . இதையடுத்து 143 ரன்கள் என்ற இலக்குடன் களமிறங்கிய மும்பை அணி , வெறும் ஒரு விக்கெட்டை மட்டுமே இழந்து இலக்கை எட்டியது . 9 விக்கெட் வித்தியாசத்தில் மும்பை அணி அபார வெற்றி பெற்றது .


2ஜி வழக்கைப் பொறுத்தவரை ஆதாரம் இருந்தாலும் நிரூபிக்கப்படாத வழக்காகத்தான் இந்த தீர்ப்பை பார்க்க முடியும் என்று பாஜகவின் வானதி சீனிவாசன் கூறியுள்ளார் . கடந்த ஐக்கிய முற்போக்கு கூட்டணி ஆட்சியில் , தொலைத்தொடர்பு அமைச்சராக திமுகவைச் சேர்ந்த ஆ . ராசா , தொலைத்தொடர்பு நிறுவனங்களுக்கு 2 - ஜி அலைவரிசை ஒதுக்கீட்டுக்கான உரிமங்கள் வழங்கப்பட்டதில் அரசுக்கு ஒரு லட்சத்து ஆயிரம் கோடி இழப்பு ஏற்பட்டதாக தாக்கல் செய்யப்பட்ட வழக்கில் இன்று பரபரப்பு தீர்ப்பு வழ ஆ . ராசா , கனிமொழி உள்ளிட்ட 14 பேரையும் நீதிபதி விடுவித்தார் . குற்றச்சாட்டுகளை நிரூபிக்க போதுமானஆதாரங்களை சிபிஐ நிரூபிக்க தவறியதால் , ஆ . ராசா , கனிமொழி உள்ளிட்டோர் விடுவிக்கப்பட்டதாக சிபிஐ நீதிமன்றம் கூறியுள்ளது . இந்த ஊழல் தொடர்பாக சி . பி . ஐ . மற்றும் அமலாக்கத்துறை தனித்தனியாக வழக்குகள் பதிவு செய்தன . தனிக்கோர்ட்டில் நீதிபதி ஓ . பி . சைனி முன்னிலையில் நடைபெற்று வந்தது . பின்னர் இவ்வழக்கு தொடர்பாக , ஆ . ராசா , தி . மு . க . எம் . பி . கனிமொழி , ஸ்வான் டெலிகாம் நிறுவனத்தின் தலைவர் ஷாகித் உஸ்மான் பல்வா உள்ளிட்ட பலர் கைது செய்யப்பட்டனர் . அதன்பின் அவர்கள் ஜாமீனில் வெளிவந்தனர் . 7 ஆண்டுகளாக நடைபெற்று வந்த இந்த வழக்கின் விசாரணை கடந்த ஏப்ரல் மாதம் 26 - ஆம் தேதியுடன் நிறைவடைந்தது . இந்நிலையில் , இந்த வழக்கில் 21 - ந் தேதி தீர்ப்பு வழங்கப்படும் என்று நீதிபதி ஓ . பி . சைனி கடந்த 5 - ஆம் தேதி அறிவித்தார் . இந்த நிலையில் , ஆ . ராசா , கனிமொழி உள்ளிட்ட 14 பேரையும் சிபிஐ நீதிமன்றம் விடுவித்தது . குற்றச்சாட்டுகளை நிரூபிக்க போதுமான ஆதாரங்களை சிபிஐ நிரூபிக்க தவறியதால் , ஆ . ராசா , கனிமொழிஉள்ளிட்டோர் விடுவிக்கப்பட்டதாக சிபிஐ நீதிமன்றம் கூறியுள்ளது . இந்த தீர்ப்பு குறித்து திமுக தரப்பு நியாயத்துக்காக கிடைத்த வெற்றி என்று புளங்காங்கிதமடைந்து கருத்து தெரிவித்து வருகிறது . இந்த நிலையில் பாஜகவைச் சேர்ந்த வானதி சீனிவாசன் , 2ஜி வழக்கில் இருந்து ஆ . ராஜா , கனிமொழி எம் . பி . விடுவிக்கப்பட்டது குறித்து செய்தியாளர்களிடம் பேசினார் . குற்றம் சாட்டப்பட்டவர்கள் மீதான குற்றங்கள் ஆவணங்கள் வாயிலாக நிரூபிக்கப்படவில்லை என்பதன் அடிப்படையில்தான் தீர்ப்பு வழங்கப்பட்டுள்ளது . இந்த வழக்கை பொறுத்தவரை நிரூபிக்கப்படாத வழக்காகத்தான் பார்க்க முடியும் என்று கூறினார் . ஏற்கனவே வழக்குக்கான முகாந்திரம் இருப்பதாக தெரிவித்த உச்சநீரிமன்றம் , டெலிகாம் லைசென்சுகளை கூட ரத்து செய்தது குறிப்பிடத்தக்கது . ஆதாரம் இருந்தாலும் நிரூபிக்க முடியாத வழக்காகத்தான் தீர்ப்பு உள்ளது என்று வானதி சீனிவாசன் கூறினார் .


காவிரி மேலாண்மை வாரியம் அமைக்காவிட்டால் , நடந்தே டெல்லிக்கு செல்வேன் என சமத்துவ மக்கள் கட்சித் தலைவர் சரத்குமார் தெரிவித்துள்ளார் . உச்சநீதிமன்ற இறுதி தீர்ப்பின்படி , 6 வாரத்திற்குள் காவிரி மேலாண்மை வாரியம் அமைக்க வேண்டும் என மத்திய அரசை தமிழக அரசு வலியுறுத்தி வருகிறது . ஆனால் அதேநேரத்தில் காவிரி மேலாண்மை வாரியம் அமைக்க கூடாது என கர்நாடக அரசு வலியுறுத்தி வருகிறது . காவிரி மேலாண்மை வாரியம் அமைக்க உச்சநீதிமன்றம் விதித்த கால அவகாசம் , இந்த மாத இறுதியுடன் நிறைவடைகிறது . இந்நிலையில் , வாரியம் அமைக்கும் பணிகள் தொடங்கிவிட்டதாகவும் , ஆனால் குறிப்பிட்ட காலத்திற்குள் வாரியத்தை அமைக்க முடியாது ; கூடுதல் காலம ஆகும் எனவும் மத்திய நீர்வளத்துறை செயலர் தெரிவித்தார் . கர்நாடக சட்டமன்ற தேர்தலை கருத்தில்கொண்டே மத்திய அரசு , காலம் தாழ்த்துவதாக தமிழக அரசியல் கட்சிகள் குற்றம்சாட்டி வருகின்றன . இதற்கிடையே காவிரி மேலாண்மை வாரியத்தை அமைக்க வலியுறுத்தி அதிமுக எம்பிக்கள் , மூன்று வாரங்களாக நாடாளுமன்றத்தை முடக்கியுள்ளனர் . இப்படியாக காவிரி மேலாண்மை வாரியம் தான் தற்போது தமிழகத்தின் பிரதான பிரச்னையாகவும் பேசுபொருளாகவும் உள்ளது . இந்நிலையில் , இதுதொடர்பாக செய்தியாளர்களிடம் பேசிய சமத்துவ மக்கள் கட்சித் தலைவர் சரத்குமார் , காவிரி மேலாண்மை வாரியத்தை மத்திய அரசு உடனடியாக அமைக்காவிட்டால் , நடந்தே டெல்லிக்கு செல்வேன் என அதிரடியாக தெரிவித்துள்ளார் .


இந்தியா - ஆஸ்திரேலியா இடையேயான மூன்றாவது டெஸ்ட் போட்டி மெல்போர்னில் நடந்துவருகிறது . இந்த போட்டியில் இந்திய அணி முதல் இன்னிங்ஸை 443 ரன்களுக்கு டிக்ளேர் செய்தது . பின்னர் முதல் இன்னிங்ஸை ஆடிய ஆஸ்திரேலிய அணி வெறும் 151 ரன்களுக்கே ஆல் அவுட்டானது . இதையடுத்து 292 ரன்கள் என்ற வலுவான முன்னிலையுடன் இரண்டாவது இன்னிங்ஸை தொடங்கிய இந்திய அணி மூன்றாம் நாள் ஆட்டநேர முடிவில் 5 விக்கெட் இழப்பிற்கு 48 ரன்கள் எடுத்துள்ளது . முதல் இன்னிங்ஸில் ஆஸ்திரேலிய அணியை தனது வேகத்தில் திக்கு முக்காட வைத்து சரித்தார் பும்ரா . மார்கஸ் ஹாரிஸ் , ஷான் மார்ஷ் , டிராவிஸ் ஹெட் , டிம் பெய்ன் , நாதன் லயன் , ஹேசில்வுட் ஆகிய 6 விக்கெட்டுகளை வீழ்த்தினார் . பும்ராவின் அபாரமான பந்துவீச்சில் விக்கெட்டுகளை மளமளவென இழந்த ஆஸ்திரேலிய அணி 151 ரன்களுக்கே ஆல் அவுட்டானது . வீசும் ஒவ்வொரு பந்திலுமே வெரைட்டி காட்டும் பும்ரா , ஷான் மார்ஷுக்கு வீசிய துல்லியமான ஸ்லோ யார்க்கர் உச்சகட்ட மிரட்டல் . அந்த பந்தில் அவுட்டானதும் அதிர்ந்துபோன ஷான் மார்ஷ் சில நொடிகள் திகைத்துப்போய் நின்றார் . பும்ராவின் அந்த பந்துதான் இன்றைய நாளின் ஹாட் டாக் . அப்படிப்பட்ட அந்த பந்தை வீசுவதற்கான ஐடியா கொடுத்தது யார் என்று பும்ரா பகிர்ந்துள்ளார் . மூன்றாம் நாள் ஆட்டம் முடிந்ததும் செய்தியாளர்களிடம் பேசிய பும்ரா , ஆடுகளத்தில் எந்தவிதமான தன்மையும் இல்லாததால் பவுலிங் சுத்தமாக எடுபடவில்லை . அந்த நேரத்தில் ஷான் மார்ஷுக்கு ஸ்லோ டெலிவரி ஒன்று போடுமாறு ரோஹித் சர்மா தான் என்னிடம் கூறினார் . ரோஹித்தின் ஆலோசனையின்படிதான் ஷான் மார்ஷுக்கு ஸ்லோ யார்க்கர் போட்டேன் என்று பும்ரா தெரிவித்துள்ளர் . ஆஸ்திரேலிய அணியின் முதல் இன்னிங்ஸில் முதல் 3 விக்கெட்டுகள் விழுந்துவிட்ட நிலையில் , நான்காவது விக்கெட்டுக்கு ஷான் மார்ஷும் டிராவிஸ் ஹெட்டும் பார்ட்னர்ஷிப் அமைத்து ஆடிவந்தனர் . உணவு இடைவேளை விடுவதற்கு முந்தைய ஓவரின் கடைசி பந்தில் துல்லியமான ஸ்லோ யார்க்கரின் மூலம் ஷான் மார்ஷை வீழ்த்தினார் பும்ரா .


ஸ்டாலினை இலவு காத்த கிளி என்றும் அமமக துணைப் பொதுச்செயலாளர் டி . டி . வி . தினகரனை வாலறுந்த நரி என்றும் வர்ணித்தார் அமைச்சர் ஜெயக்குமார் . இன்று செய்தியாளர்களிடம் பேசிய அவர் , ‘ ரஜினி அரசியலுக்கு வருவதைக் கண்டு தி . மு . க . வும் அதன் தலைவர் ஸ்டாலினும்தான் பயப்பட வேண்டும் . ஆனால் ரஜினியின் அரசியல் வருகை எங்களுக்கு ஒரு பாதிப்பையும் ஏற்படுத்தாது . தி . முக . வின் ஓட்டுக்களை பிரிக்கமுடியுமே தவிர ரஜினியால் அ . தி . மு . க . ஓட்டில் ஒன்றைக்கூட பெறமுடியாது . நெடுஞ்சாலை துறை டெண்டர் முறைகேடு தொடர்பாக சிபிஐ விசாரிக்க இடைக்கால தடை விதிக்கப்பட்டுள்ளது . தவறு நடக்காத சூழ்நிலையில் எதற்கும் பயப்பட வேண்டிய அவசியம் இல்லை . எங்கள் ஆட்சி கவிழ்ந்துவிடாதா என்று காலம்முழுவதும் காத்திருக்கப்போகிற மு . க . ஸ்டாலின் எப்போதுமே எலவு காத்த கிளிதான் . இன்னொரு குறுக்கு வழியில் எங்களை கவிழ்க்க நினைக்கும் டி . டி . வி . தினகரன் ஒரு வாலறுந்த நரி . என் மீது அவதூறான செய்திகள் பரப்பிய ஆடியோ வெளியிட்டவர்கள் என்பதை விசார்த்துவருகிறோம் . அச்செயலில் ஈடுபட்டவர்கள் மீது கண்டிப்பாக நடவடிக்கை எடுக்கப்படும்’ என்றார் .


ஒரு எழுத்தாளனாக ‘சர்கார்’ கதையை வெளியே சொல்லவேண்டி வந்ததற்காக வருந்தி சன் பிக்சர்ஸிடம் மன்னிப்புக் கோருகிறேன்’ என்கிறார் இயக்குநர் பாக்கியராஜ் . ‘சர்கார்’ கதை சர்ச்சை தொடர்பாக விசாரணையில் இருந்தபோது அதை வெளியிடும் எண்ணம் தனக்கு துளியும் இல்லை என்றும் அப்படிப்பட்ட நிர்பந்தமான சூழ்நிலைக்கு இயக்குநர் முருகதாஸ்தான் தன்னைத் தள்ளினார் என்றும் பாக்கியராஜ் தெரிவித்தார் . செங்கோல்’ மற்றும் ‘சர்கார்’ கதைகளுக்கு இடையில் உள்ள கதை மூலத்தின் ஒற்றுமையை எடுத்துச்சொல்வதற்கு நான் எவ்வளவோ முறை முயன்றும் அதை முருகதாஸ் ஏற்றுக்கொள்ள மறுத்தார் . மேலும் இவர் , கதையின் அதே லைனை சங்கத்தில் பதிந்துவைத்து 11 வருடங்களாகக் காத்திருக்கும் வருண் ராஜேந்திரனையும் அங்கீகரிக்க மறுத்தார் . சங்கமோ வருண் ராஜேந்திரனுக்கு உதவுவதில் அக்கறையில்லாமல் இருந்தது . பிறகு பொதுவெளியில் அல்லாமல் வேறு எங்கு சொல்லி என்னால் நீதி கேட்க முடியும் . எனவேதான் மிகுந்த மனவேதனையுடன் ‘சர்கார்’ கதையை வெளியே சொல்லவேண்டி வந்தது . இதற்காக படத்தின் தயாரிப்பாளர்கள் சன் பிக்சர்ஸிடம் வருத்தம் தெரிவிப்பதுடன் மன்னிப்பும் கேட்டுக்கொள்கிறேன்’ என்கிறார் பாக்கியராஜ் .


இலங்கையில் நடந்துவரும் முத்தரப்பு டி20 தொடரின் இறுதி போட்டி கொழும்புவில் இன்று நடைபெறுகிறது . இந்தியா - வங்கதேச அணிகளுக்கு இடையேயான இறுதி போட்டி கொழும்புவில் இரவு 7 மணிக்கு தொடங்குகிறது . இரு அணிகளும் நிதாஹஸ் கோப்பையை கைப்பற்றும் முனைப்பில் உள்ளனர் . இலங்கைக்கு எதிரான முதல் போட்டியை தவிர மற்ற அனைத்து போட்டிகளிலும் வென்ற இந்திய அணி வலுவான நிலையில் உள்ளது . அதேபோல் , இந்தியாவுக்கு எதிரான இரண்டு போட்டிகளிலும் தோற்றிருந்தாலும் இலங்கைக்கு எதிரான இரண்டு போட்டிகளிலும் வெற்றி பெற்ற உற்சாகத்தில் வங்கதேச அணியினர் உள்ளனர் . இரண்டு லீக் போட்டிகளிலும் இந்தியாவிடம் பெற்ற தோல்விக்கு இறுதி போட்டியில் பதிலடி கொடுத்து கோப்பையை கைப்பற்ற வங்கதேச அணி தீவிரமாக உள்ளது . இரண்டு போட்டிகளிலும் வங்கதேசத்தை வீழ்த்தியதுபோல , இறுதி போட்டியிலும் வீழ்த்தி கோப்பையை கைப்பற்றும் முனைப்பில் இந்தியா உள்ளது . கடந்த போட்டியில் அதிக ரன்களை வாரி வழங்கினார் சிராஜ் . ஷர்துல் தாகூர் ஒரு ஓவரில் ரன்களை வழங்கினால் கூட மற்ற ஓவர்களில் சுதாரித்து கொள்கிறார் . ஆனால் சிராஜின் அனைத்து ஓவர்களையும் வங்கதேசம் அணியினர் அடித்து நொறுக்கினர் . எனவே இந்த போட்டியில் மீண்டும் சிராஜுக்குப் பதிலாக மீண்டும் உனாட்கட் சேர்க்கப்பட வாய்ப்புள்ளதாக கூறப்படுகிறது . இரவு 7 மணிக்கு போட்டி தொடங்குகிறது . எந்த அணியின் முயற்சி வெற்றி தருகிறது ? என்பதை பார்ப்போம் . .


தல அஜித் நடித்து வரும் ' விவேகம் ' படத்தின் இறுதிக்கட்ட படப்பிடிப்பு ஐரோப்பிய நாடான பல்கேரியாவில் விறுவிறுப்பாக நடந்து வருகிறது . இந்த படப்பிடிப்புடன் மொத்த படப்பிடிப்பும் முடிவதால் படக்குழுவினர் கடுங்குளிரையும் பொருட்படுத்தாது படப்பிடிப்பில் தீவிரமாக ஈடுபட்டு வருகின்றனர் . இந்த படத்தில் முக்கிய வில்லனாக பிரபல பாலிவுட் நடிகர் விவேக் ஓபராய் நடித்து வருகிறார் . தற்போது இந்த படத்தின் படப்பிடிப்பு மேற்கு பல்கேரியாவில் உள்ள மலைப்பாங்கான பகுதியில் நடைபெற்று வருவதாக கூறப்படுகிறது . பனிகள் சூழ்ந்துள்ள இந்த பகுதியில் ஒரு நீச்சல் குளம் இருப்பதையும் விவேக் ஓபராய் தனது சமூக வலைத்தளத்தில் புகைப்படத்துடன் வெளியிட்டுள்ளார் . இந்த கடுமையான குளிரில் நீச்சல் குளத்தில் குளிக்கும் தைரியம் யாருக்காவது உண்டா ? என்று அவர் தனது சமூக வலைத்தளத்தில் சவால் விட்டுள்ளார் . மேலும் இந்த பனிப்பிரதேசத்திலும் படப்பிடிப்பு படுவேகத்துடன் நடந்து வருவதாகவும் அவர் குறிப்பிட்டுள்ளார் .


ஹைதராபாத்தில் இன்று நடைபெற்ற பத்தாவது ஐபிஎல் தொடரின் பரபரப்பான இறுதிப் போட்டியில் , புனேவை 1 ரன்கள் வித்தியாசத்தில் வென்று , மும்பை இந்தியனஸ் அணி 3 - வது முறையாக ஐபிஎல் கோப்பையை கைப்பற்றி சாதனைப் படைத்துள்ளது . டாஸ் வென்று எந்தவித யோசனையும் இன்று ரோஹித் ஷர்மா பேட்டிங்கை தேர்வு செய்தார் . பார்திவ் படேலும் , சிம்மன்ஸும் களமிறங்க , உனட்கட்டும் , வாஷிங்டன் சுந்தரும் மிக நேர்த்தியாக முதல் 5 ஓவரை வீசினர் . மும்பை , இந்த ஐந்து ஓவரில் ஒரு பவுண்டரி கூட அடிக்கவில்லை . இதற்கிடையில் சிம்மன்ஸை 3 ரன்னிலும் , பார்த்திவ் படேலை 4 ரன்னிலும் தனது ஒரே ஓவரில் வெளியேற்றினார் உனட்கட் . அதன்பின் , மும்பையின் ஆட்டம் , ஆட்டம் காண ஆரம்பித்தது . அம்பத்தி ராயுடுவை தனது துல்லியமான த்ரோவால் ஸ்மித் ரன் அவுட் செய்ய , ரோஹித் 24 ரன்னிலும் , பொல்லார்ட் 7 ரன்னிலும் ஆடம் ஜம்பா பந்துவீச்சு சிக்ஸ் லைனில் கேட்ச் கொடுத்து வெளியேறினர் . தொடர்ந்து , ஹர்திக் பாண்ட்யாவை கிறிஸ்டியன் எல்பிடபிள்யூ ஆக்கினார் . இதனால் மும்பை அணி 79 ரன்களுக்கு 7 விக்கெட்டை இழந்து செய்வதறியாது திகைத்தது . பின்னர் 8 - வது விக்கெட்டிற்கு ஜோடி சேர்ந்த க்ருனல் பாண்ட்யா மற்றும் மிட்சல் ஜான்சன் தங்களால் அணிக்கு முடிந்த பங்களிப்பை சிறப்பாக செய்தனர் . இருவரும் சேர்ந்து எட்டாவது விக்கெட்டிற்கு 50 ரன்கள் திரட்டினார் . முடிவில் , மும்பை இந்தியன்ஸ் அணி , 8 விக்கெட் இழப்பிற்கு 129 ரன்கள் எடுத்தது . அதிகபட்சமாக க்ருனல் பாண்ட்யா 38 பந்துகளில் 47 ரன்கள் எடுத்தார் . இதில் மூன்று பவுண்டரிகளும் 2 சிக்ஸர்களும் அடங்கும் . உனட்கட் , ஜம்பா , கிறிஸ்டியன் தலா 2 விக்கெட்டுகள் வீழ்த்தினர் . வாஷிங்டன் சுந்தர் விக்கெட் ஏதும் வீழ்த்தவில்லை என்றாலும் , 4 ஓவர்கள் வீசி 13 ரன்கள் மட்டுமே கொடுத்தார் . ( நல்ல எதிர்காலம் இருக்கு ப்ரோ ! ) இத்தொடரோடு ஐபிஎல் - ல் இருந்து விடைபெறவுள்ள புனே அணி , எப்படியாவது இந்த எளிதான வாய்ப்பை பயன்படுத்திக் கொள்ளும் என்றே எதிர்பார்க்கப்பட்டது . அதற்கு ஏற்றார் போல் , மிக நிதானத்துடன் தனது இன்னிங்ஸை தொடங்கியது புனே . ஆனால் , துரதிர்ஷ்டவசமாக தவறாக எல்பிடபிள்யூ கொடுக்கப்பட்ட திரிபாதி , 3 ரன்களுடன் ஏமாற்றத்துடன் வெளியேறினார் . சிறப்பான தொடக்கம் ஏற்படுத்திய ரஹானே 44 ரன்களில் அவுட்டானார் . அதன்பின் ஜோடி சேர்ந்த தோனி – ஸ்மித் கூட்டணி ஏதுவாக வந்த பந்துகளை பவுண்டரிகளுக்கு விரட்டியது . ஆனால் , நீண்ட நேரம் நிலைக்காத தோனி , 10 ரன்னில் பும்ரா பந்துவீச்சில் கீப்பரிடம் கேட்ச் கொடுத்து ரசிகர்களை ஏமாற்றினார் . இதையடுத்து , கடைசி ஓவரில் 11 ரன்கள் எடுத்தால் வெற்றி என்ற நிலையில் , ஜான்சன் அந்த ஓவரை வீசினார் . முதல் பந்தில் திவாரி பவுண்டரி அடிக்க , 2 - வது பந்தில் எல்லைக்கோட்டில் கேட்ச்சானார் . இதனால் , மீண்டும் ஆட்டத்தில் பரபரப்பு தொற்றிக் கொண்டது . 3 - வது பந்தை சந்தித்த ஸ்மித் , ஆஃப் சைடில் சிக்ஸ் அடிக்க முயல , அம்பத்தி ராயுடு அதை சிறப்பாக கேட்ச்சாக்கினார் . இதனால் , 51 ரன்களுடன் ஸ்மித் ஏமாற்றத்துடன் வெளியேறினார் . பின் , 4 - வது பந்தில் ஒரு ரன் மட்டும் எடுக்கப்பட , 5 - வது பந்தை எதிர்கொண்ட கிறிஸ்டியன் 2 ரன்கள் எடுத்தார் . கடைசி பந்தில் வெற்றிக்கு 4 ரன்கள் தேவைப்பட்ட நிலையில் , மீண்டும் 2 ரன்களே எடுத்தார் கிறிஸ்டியன் . இதனால் , 1 ரன் வித்தியாசத்தில் மும்பை வெற்றியை ருசித்தது . எளிதான இலக்கு அமைந்தும் புனே அணி தனது வெற்றியை தவறவிட்டு , ஐபிஎல் தொடரில் இருந்து சோகமாக வெளியேறியது .


சென்னை ஆர் . கே . நகர் இடைத்தேர்தலில் பதிவான வாக்குகள் நாளை எண்ணப்படுகின்றன . இதற்காக வாக்குப்பதிவு இயந்திரங்கள் வைக்கப்பட்டுள்ள ராணி மேரி கல்லூரியில் மூன்றடுக்கு பாதுகாப்பு போடப்பட்டுள்ளது . சென்னை ஆர் . கே . நகர் தொகுதி இடைத்தேர்தல் நேற்று முன்தினம் நடந்து முடிந்தது . திமுக சார்பில் மருது கணேஷ் , அதிமுக சார்பில் மதுசூதனன் மற்றும் டி . டி . வி . தினகரன் சுயேட்சையாகவும் போட்டியிடுகின்றனர் . நேற்று முன்தினம் வாக்குப்பதிவு நடைபெற்றது . இத்தேர்தலில் 77 சதவீத வாக்குகள் பதிவாகின . இத்தேர்தலில் பதிவான வாக்குகள் சென்னை காமராஜர் சாலையில் அமைந்திருக்கும் ராணிமேரி கல்லூரியில் நாளை எண்ணப்படுகின்றன . இத்தேர்தலில் பயன்படுத்தப்பட்ட மின்னணு வாக்குப்பதிவு எந்திரங்கள் அனைத்தும் சீல் வைக்கப்பட்டு இந்தக் கல்லூரியில் பலத்த பாதுகாப்புடன் வைக்கப்பட்டுள்ளன . வாக்கு எண்ணிக்கையையொட்டி ராணி மேரி கல்லூரியில் மூன்றடுக்கு பாதுகாப்பு போடப்பட்டுள்ளது . சுமார் 500 போலீசார் பாதுகாப்பு பணியில் ஈடுபட்டுள்ளனர் . முன்னதாக வாக்கு எண்ணிக்கை நடைபெறக்கூடிய பகுதியை மாவட்டத் தேர்தல் அதிகாரி திரு . கார்த்திகேயன் , காவல்துறை ஆணையர் திரு . ஏ . கே . விஸ்வநாதன் உள்ளிட்டோர் நேரில் பார்வையிட்டு ஆய்வு செய்தனர் .


உயர்மதிப்புள்ள ரூபாய் நோட்டுக்களை திருப்பப்பெற்றபின் புதிய 500 ரூபாய் நோட்டுக்களை அச்சடிக்க 4,968 கோடி ரூபாய் செலவிடப்பட்டுள்ளதாகவும் , புதிய 2,000 ரூபாய் நோட்டுகள் அச்சடிக்க 1,293.6 கோடி ரூபாய் செலவிடப்பட்டுள்ளதாகவும் நாடாளுமன்றத்தில் தெரிவிக்கப்பட்டுள்ளது . கடந்த ஆண்டு நவம்பர் மாதம் 8 ஆம் தேதி 500 மற்றும் 1000 ரூபாய் நோட்டுக்கள் செல்லாது என பிரதமர் நரேந்திர மோடி அறிவித்தார் . கள்ளநோட்டுக்கள் மற்றும் கறுப்புப்பணத்தை ஒழிக்கும் வகையில் இந்த நடவடிக்கை எடுக்கப்பட்டுள்ளதாக மோடி தெரிவித்தார் . அதே நேரத்தில் பழைய 500 மற்றும் 1000 ரூபாய் நோட்டுக்களுக்குப் பதிலாக புதிய 500 மற்றும் 2000 ரூபாய் நோட்டுக்கள் வெளியிடப்படும் என ரிசர்வ் வங்கி அறிவித்தது . இதையடுத்து புதிய ரூபாய் நோட்டுக்கள் வெளியிடப்பட்டன . 500 மற்றும் 2000 ரூபாய் நோட்டுக்கள் மட்டுமல்லாமல் புதிய 200 ரூபாய் நோட்டுக்களும் அச்சிடப்பட்டன . . இந்நிலையில் நாடாளுமன்றத்தில இது குறித்த கேட்கப்பட்ட கேள்விக்கு நிதித்துறை இணையமைச்சர் பொன் . ராதாகிருஷ்ணன் எழுத்து மூலம் அளித்த பதில் அளித்துள்ளார் . அதில் பணமதிப்பிழப்பு நடவடிக்கைக்கும் பின்னர் 1,695.7 கோடி புதிய 500 ரூபாய் நோட்டுக்கள் அச்சடிக்கப்பட்டது என்றும் . இதற்காக 4,968.84 கோடி ரூபாய் செலவிடப்பட்டதாகவும் தெரிவித்துள்ளார் . இதே போன்று 365.4 கோடி புதிய 2,000 ரூபாய் நோட்டுகள் அச்சடிக்க 1,293.6 கோடி செலவிடப்பட்டது என்றும் 178 கோடி 200 ரூபாய் நோட்டுகள் அச்சடிக்க 522.83 கோடி ரூபாய் செலவிடப்பட்டதாகவும் பொன் . ராதாகிருஷ்ணன் தெரிவித்துள்ளார் . மேலும் ரூபாய் நோட்டு வாபஸ் நடவடிக்கைக்குப்பின் , 7,961 கோடி கணக்கில் காட்டாத பணத்தை வருமான வரித்துறையினர் கண்டிபிடித்துள்ளனர் என்றும் பொன்னார் பதிலில் கூறப்பட்டுள்ளது .


அறப்போராட்டமாக நடத்தப்பட்ட ஜல்லிக்கட்டு போராட்டத்தில் , " எங்கம்மா சின்னம்மா . . . " என பீப் போடும் அளவிற்கு , அரசியல் வாதிகள் பற்றி அவதூறாக கத்தியே பல ஊடகங்களின் பார்வையில் பட்டவர் ஜூலி . ஜல்லிக்கட்டு போராட்டக்காரராக அறியப்பட்டு , பிரபல தனியார் தொலைக்காட்சி நடத்திய பிக் பாஸ் நிகழ்ச்சியில் கலந்துக்கொண்டார் . இந்த நிகழ்ச்சியின் ஆரம்பத்தில் பிரபலங்களுக்கு இருந்த வரவேற்ப்பை விட , ஜூலிக்கு தான் பொதுமக்கள் மத்தியில் அதிகம் வரவேற்ப்பு இருந்தது . ஆனால் கொடுத்த வாய்ப்பை கூட , சரியாக பயன்படுத்திக்கொள்ளாத ஜூலி . . . சில தில்லு முள்ளு வேலைகள் மற்றும் பொய் பேசியதால் கடும் விமர்சனத்திற்கு ஆளானார் . இதன் காரணமாக ரசிகர்களின் ஆதரவு கிடைக்காமல் , பிக் பாஸ் நிகழ்ச்சியில் இருந்து வெளியேற்றப்பட்டார் . வெறும் ஜூலியாக வெளியே வந்து , தற்போது தொகுப்பாளர் , நடிகை என அவதாரம் எடுத்துள்ளார் ஜூலி . மேலும் ஒரு சில நிகழ்ச்சியில் கலந்துக்கொண்டு பிரபலமாகினார் . இதெல்லாம் அவருடைய இஷ்டம் என பொதுமக்கள் பலர் பொறுத்துக்கொண்டு தான் இருந்தார்கள் . ஆனால் தற்போது . . . ரஜினி , கமல் எல்லாம் வேஸ்ட் , நான் தான் அரசியலுக்கு பெஸ்ட் என கூறி அரசியல் கட்சி தொடங்க போறேன் என சமூக வலைத்தளம் மூலம் அனைவருக்கும் அழைப்பு விடுத்து வருகிறார் . இதை கேட்டதுமே பொதுமக்கள் பலர் இவரை கழுவி ஊத்தி வருகின்றனர் . . . . இதெல்லாம் சரி விடுங்க . . . , இதை கொஞ்சம் யோச்சீங்களா , ஜூலியின் அரசியல் பின்னணில் யார் . . . ? எந்த தைரியத்தில் இவர் அரசியலில் கால் பதிக்க நினைக்கிறார் என பல கேள்விகள் எழும் . எனினும் இந்த கேள்விக்கு தான் பதில் இல்லை . சமீபத்தில் , தன்னை நர்ஸ் என்று கூறி சீன் போட்டு கொண்ட ஜூலி , எப்போது வழக்கறிங்கராக மாறினார் ? அல்லது இவரின் அரசியல் பின்னணியில் உள்ளது ஒரு வழக்கறிஞர் தானா . . . . ? இப்படி பல சந்தேகங்களை எழுப்பியுள்ளது ஜூலி பந்தாவாக காரில் இருந்து இறங்கி வந்து பேசும் போது அவரின் பின்னால் கார் கண்ணாடியில் தெரியும் வழக்கறிங்கர் ஸ்டிக்கர் . தமிழ் சினிமாவை ஆட்டி படைத்து வரும் இரு ஜாம்பவான்களே , அரசியலில் தன்னுடைய அடிகளை மிகவும் கவனமாக சிந்தித்து எடுத்து வைக்கும் நிலையில் , ஒரே வருடத்தில் அதும் நெகடிவ் இமேஜ் மூலம் அறியப்பட்ட இவர் அரசியல் களத்தில் எந்த நம்பிக்கையில் வருகிறார் ? பின்னணியில் யார் யார் உள்ளனர் . . . ? ஜூலியை அரசியல் காமெடி பேசும் காரணம் என்ன பொறுத்திருந்து பார்ப்போம் .


மேற்கிந்திய தீவுகளுக்கு எதிரான 3 - வது ஒரு நாள் ஆட்டத்தில் டக்வொர்த் லீவிஸ் முறையில் 66 ஓட்டங்கள் வித்தியாசத்தில் நியூஸிலாந்து வெற்றி பெற்று 3 ஒரு நாள் ஆட்டங்களையும் கைப்பற்றி மேற்கிந்திய தீவுகள் அணியை வொயிட் வாஷ் செய்துள்ளது . நேற்று நடைபெற்ற இந்த ஆட்டத்தின்போது மழை பெய்ததால் 23 ஓவர்கள் மட்டுமே நிர்ணயிக்கப்பட்டன . டாஸ் வென்று பேட்டிங்கைத் தேர்வு செய்தது நியூஸிலாந்து . நிர்ணயிக்கப்பட்ட 23 ஓவர்களில் 4 விக்கெட் இழப்புக்கு 131 ஓட்டங்கள் எடுத்தது நியூஸிலாந்து . இதனையடுத்து , 132 ஓட்டங்கள் எடுத்தால் வெற்றி என்ற இலக்குடன் ஆடிய மே . இ . தீவுகள் அணி 23 ஓவர்களில் 9 விக்கெட் இழப்புக்கு 99 ஓட்டங்கள் மட்டுமே எடுத்து தோல்வி அடைந்தது . நியூஸிலாந்து அணியில் அதிகபட்சமாக ராஸ் டெய்லர் 54 பந்துகளில் 47 ஓட்டங்கள் எடுத்து கடைசி வரை ஆட்டமிழக்காமல் இருந்தார் . அவருக்கு அடுத்தபடியாக , கேப்டனும் , விக்கெட் கீப்பருமான டாம் லதாம் 37 ஓட்டங்கள் எடுத்தார் . மே . இ . தீவுகள் அணியின் சார்பில் , ஷெல்டன் 2 விக்கெட்டுகளை வீழ்த்தினார் . ஹோல்டர் , மில்லர் தலா ஒரு விக்கெட்டை வீழ்த்தினர் . இதையடுத்து , களம் இறங்கிய மே . இ . தீவுகள் அணியின் தொடக்க ஆட்டக்காரரான கிறிஸ் கெயில் , மட் ஹென்றி பந்துவீச்சில் காலின் மன்றோவிடம் கேட்ச் கொடுத்து 4 ஓட்டங்களில் ஆட்டமிழந்தார் . போல்ட் வீசிய 2 - வது ஓவரில் ஷாய் ஹோப் டெய்லரிடம் கேட்ச் கொடுத்து வெளியேற , அதற்கு அடுத்த ஓவரில் கைல் ஹோப் , ஹென்றி பந்துவீச்சில் எல்பிடபிள்யூ ஆகி ஔட்டானார்கள் . மூன்று விக்கெட்கள் இழப்புக்கு 3 - வது ஓவரில் வெறும் 7 ஓட்டங்களை மட்டுமே எடுத்திருந்தது மே . இ . தீவுகள் அணி . இதையடுத்து , களம் இறங்கிய ஜாசன் முகமது , 4 - வது ஓவரில் 1 ஓட்டத்தில் போல்ட் பந்துவீச்சில் ஆட்டமிழக்க அதே ஓவரில் தொடக்க ஆட்டக்காரரான வால்டனும் ஆட்டமிழந்தார் . இப்படி அடுத்தடுத்து 5 விக்கெட்டுகளை பறிகொடுத்த அந்த அணி வெறும் 9 ஓட்டங்களை மட்டுமே எடுத்து திணறிக் கொண்டிருந்தது . கேப்டன் ஜாசன் ஹோல்டரும் , பாவெல்லும் நிதானமாக ஆடி அணியின் ஸ்கோரை உயர்த்தினர் . இருப்பினும் , 11 - வது ஓவரில் பாவெல் ஆட்டமிழந்தார் . இதையடுத்து களம் கண்ட ஆஷ்லே நர்ஸ் வந்த வேகத்தில் பெவிலியன் திரும்பினார் . அணி 64 ஓட்டங்கள் எடுத்திருந்தபோது நீல் ப்ரூமிடம் கேட்ச் கொடுத்து ஆட்டமிழந்தார் கேப்டன் ஹோல்டர் . அப்போது அவர் 21 பந்துகளில் 34 ஓட்டங்கள் எடுத்திருந்தார் . ஷெல்டன் 9 - வது விக்கெட்டாக வெளியேற பந்துவீச்சாளர்கள் மில்லர் 20 ஓட்டங்களுடனும் , கேப்ரியல் 12 ஓட்டங்களுடன் ஆட்டமிழக்காமல் இருந்தனர் . எனினும் , நிர்ணயிக்கப்பட்டிருந்த 23 ஓவர்கள் முடிவடைந்த நிலையில் அந்த அணியால் 99 ஓட்டங்கள் மட்டுமே எடுக்க முடிந்திருந்தது . அதிகபட்சமாக போல்ட் , மிச்செல் சாண்ட்னர் தலா 3 விக்கெட்டுகளை வீழ்த்தினர் . ஆட்டநாயகனாக ராஸ் டெய்லரும் , தொடர் நாயகனாக போல்டும் தேர்வு செய்யப்பட்டனர் . முன்னதாக , கடந்த 20 மற்றும் 23 ஆகிய தேதிகளில் நடைபெற்ற முதல் 2 ஒரு நாள் ஆட்டங்களிலும் நியூஸிலாந்து அணியே வெற்றி பெற்ற நிலையில் 3 - வது ஆட்டத்திலும் வெற்றி பெற்று ஒரு நாள் தொடரைக் கைப்பற்றியுள்ளது . இரு அணிகளுக்கு இடையேயான 3 டி20 ஆட்டங்கள் கொண்ட தொடரின் முதல் ஆட்டம் வரும் வெள்ளிக்கிழமை நடைபெறவுள்ளது என்பது குறிப்பிடத்தக்கது .


காமன்வெல்த் டேபிள் டென்னிஸ் போட்டியில் மகளிர் இரட்டையர் பிரிவில் இந்தியாவின் மனிகா பத்ரா - மெளமா தாஸ் ஜோடி வெள்ளிப் பதக்கத்தை முதல் முறையாக வென்று அசத்தினர் . 21 - வது காமன்வெல்த் விளையாட்டுப் போட்டிகள் புதன்கிழமை கோல்ட்கோஸ்ட் நகரில் தொடங்கின . இதில் 71 நாடுகளைச் சேர்ந்த 4500 வீரர் , வீராங்கனைகள் பல்வேறு விளையாட்டுகளில் போட்டியிடுகின்றனர் . இந்தியா சார்பில் 220 பேர் கொண்ட அணி பங்கேற்றுள்ளது . பளு தூக்குதல் , ஹாக்கி , துப்பாக்கி சுடுதல் , பாட்மிண்டன் , குத்துச்சண்டை , பாட்மிண்டன் , டேபிள் டென்னிஸ் போன்றவற்றில் இந்தியா பதக்கங்கள் வென்று குவித்து வருகின்றது . காமன்வெல்த் டேபிள் டென்னிஸ் போட்டியில் மகளிர் இரட்டையர் பிரிவில் இறுதிச்சுற்றில் மனிகா - மெளமா ஜோடி , 5 - 11,4 - 11,5 - 11 என்ற செட்களில் சீனாவின் ஃபெங் டியான்வெய் - யு மெங்யு இணையிடம் வீழ்ந்தது . வெண்கலப் பதக்கத்துக்கான மோதலில் இந்தியாவின் சுதிர்தா முகர்ஜி - பூஜா சஹஸ்ரபுத்தே இணை 15 - 13,11 - 7,8 - 11,11 - 7 என்ற செட்களில் மலேசியாவின் யிங் ஹோ - காரென் லைன் இணையிடம் தோற்றது . ஆடவர் இரட்டையர் இறுதிச்சுற்றில் இந்தியாவின் சரத் கமல் - சத்தியன் இணை , இங்கிலாந்தின் பால் டிரிங்க்ஹால் - லியாம் பிட்ச்ஃபோர்டு இணையை எதிர்கொள்கிறது . மற்றொரு அரையிறுதியில் தோற்ற இந்தியாவின் ஹர்மீத் தேசாய் - சனில் ஷெட்டி ஜோடி வெண்கலத்துக்கான போட்டியில் இன்று மோதுகிறது . அதேபோன்று , கலப்பு இரட்டையர் பிரிவில் சரத் கமல் - மெளமா தாஸ் , சத்தியன் - மனிகா பத்ரா இணைகளும் அரையிறுதிக்கு முன்னேறியுள்ளன .


ஆஸ்திரேலியாவுக்கு எதிரான இரண்டாவது டி20 போட்டியிலும் மழை குறுக்கிட்டதால் டி . எல் . எஸ் முறைப்படி இந்திய அணிக்கு இலக்கு நிர்ணயிக்கப்பட்டுள்ளது . ஆஸ்திரேலியாவுக்கு எதிரான முதல் போட்டியில் இந்திய அணி 4 ரன்கள் வித்தியாசத்தில் தோல்வியடைந்த நிலையில் , இரண்டாவது போட்டி மெல்போர்னில் நடந்துவருகிறது . இந்த போட்டியில் டாஸ் வென்ற இந்திய அணியின் கேப்டன் விராட் கோலி பவுலிங்கை தேர்வு செய்தார் . ஆஸ்திரேலிய அணியின் தொடக்க வீரர்களாக கேப்டன் ஃபின்ச் மற்றும் ஷார்ட் களமிறங்கினர் . முதல் ஓவரின் முதல் பந்தில் ஷார்ட் சிங்கிள் எடுக்க , இரண்டாவது பந்தில் ஆரோன் ஃபின்ச்சை வீழ்த்தினார் புவனேஷ்வர் குமார் . ஒரு ரன்னுக்கே முதல் விக்கெட்டை இழந்தது ஆஸ்திரேலிய அணி . மீண்டும் புவனேஷ்வர் குமார் வீசிய மூன்றாவது ஓவரில் இரண்டு கேட்ச்கள் தவறவிடப்பட்டன . மூன்றாவது ஓவரின் முதல் பந்தில் ஷார்ட் அடித்த பந்து எட்ஜ் ஆகி விக்கெட் கீப்பரிடம் சென்றது . ஆனால் அந்த கேட்ச்சை ரிஷப் பண்ட் தவறவிட்டார் . இதையடுத்து நான்காவது பந்தை கிறிஸ் லின் தூக்கி அடிக்க , பவுண்டரி லைனில் அழகாக பிடித்திருக்க வேண்டிய கேட்ச்சை பும்ரா தவறவிட்டதால் சிக்ஸர் ஆனது . இவ்வாறு புவனேஷ் வீசிய மூன்றாவது ஓவரில் மட்டுமே இரண்டு கேட்ச் வாய்ப்புகள் தவறவிடப்பட்டன . எனினும் அந்த கேட்ச்களை தவறவிட்டது பெரிய பாதிப்பை ஏற்படுத்தவில்லை . அவர்கள் இருவரையுமே கலீல் அகமது தனது அடுத்தடுத்த ஓவர்களில் வெளியேற்றினார் . 41 ரன்களுக்கே 4 விக்கெட்டை இழந்தது ஆஸ்திரேலிய அணி . அதன்பிறகு அபாயகரமான அதிரடி வீரரான மேக்ஸ்வெல்லை 19 ரன்களில் கிளீன் போல்டாக்கி பெவிலியனுக்கு அனுப்பினார் குருணல் பாண்டியா . கடந்த போட்டியில் தனது பவுலிங்கில் ஹாட்ரிக் சிக்ஸர்கள் உட்பட வெளுத்து வாங்கிய மேக்ஸ்வெல்லை இந்த முறை அவுட்டாக்கி அனுப்பினார் குருணல் . அதன்பிறகு அதிரடியாக ஆடிய குல்டர்நைல் 9 பந்துகளில் 18 ரன்கள் எடுத்து ஆட்டமிழந்தார் . 101 ரன்களுக்கு 7 விக்கெட்டுகளை இழந்த ஆஸ்திரேலிய அணியின் ஆண்ட்ரூ டை , 18வது ஓவரில் இரண்டு பவுண்டரிகளை விளாசினார் . அந்த ஓவரில் மெக்டெர்மோட் ஒரு சிக்ஸரையும் விளாச , அந்த ஓவரில் மட்டும் 19 ரன்கள் எடுக்கப்பட்டன . இதையடுத்து 19வது ஓவரை பும்ரா வீசினார் . அந்த ஓவரில் 10 ரன்கள் எடுக்கப்பட்ட நிலையில் , மழை வந்தது . ஆஸ்திரேலிய அணி 19 ஓவரில் 7 விக்கெட்டுகளை இழந்து 132 ரன்களை எடுத்த நிலையில் மழை வந்ததால் ஆட்டம் தடைபட்டது . இதையடுத்து டக்வொர்த் முறைப்படி இந்திய அணிக்கு 19 ஓவரில் 137 ரன்கள் இலக்காக நிர்ணயிக்கப்பட்டுள்ளது .


பிரபல நடிகை ஸ்ரீதேவி , கடந்த மாதம் 24ஆம் தேதி துபாயில் தண்ணீர் தொட்டியில் மூழ்கி மரணமடைந்தார் . அழகிலும் , நடிப்பிலும் ஈடு இணையில்லா நடிகையாக திகழ்ந்த இவருடைய மரணம் ஒட்டு மொத்த ரசிகர்கள் மற்றும் பிரபலங்களை மீள முடியாத துயரத்தில் ஆழ்த்தியது . இவருடன் இணைந்து பணியாற்றியவர்களுக்கே இப்படி என்றால் இவருடைய குடும்பத்தினர் நிலை . . . ? எப்போதும் , மனைவியை விட்டு பிரியாமல் கூடவே இருந்த கணவர் நிலைக்குலைந்து போனார் . மகள்கள் இருவரும் எப்போதும் அழுதுக்கொண்டே இருந்ததனர் . ஜான்வி பிறந்த நாள்ஃ இந்நிலையில் கடந்த சில தினங்களுக்கு முன் ஸ்ரீதேவியின் மூத்த மகள் ஜான்வி பிறந்த நாள் வந்தது . அம்மாவை இழந்த இவர் பிறந்த நாள் அன்று எந்த ஒரு கொண்டாட்டதிலும் பங்கேற்காமல் முதல் முறையாக வீட்டிலேயே முடங்கினார் . மேலும் தன்னுடைய அம்மாவிற்காக கண்ணீரோடு எழுதிய ஒரு கடிதத்தையும் சமூக வலைத்தளத்தில் வெளியிட்டார் . பிறந்த நாள் கொண்டாட்டம்ஃ மெல்ல மெல்ல தன்னுடைய அம்மாவை இழந்த சோகத்தில் இருந்து மீண்டும் வரும் இவர் , நேற்று முதியோர் இல்லத்தில் தன்னுடைய பிறந்தநாளை கொண்டாடி மகிழ்ந்தார் . அங்கு இருந்த அனைத்து முதியோர்களிடமும் வாழ்த்துக்களையும் பெற்றார் . இவர்களுடைய வாழ்த்தை தன்னுடைய அம்மாவின் வாழ்த்தாகவே கருதி மகிழ்ச்சியோடு இருந்தாராம் ஜான்வி . இந்த பிறந்த நாள் கொண்டாட்டத்தில் கலந்துக்கொண்ட குடும்ப நண்பர்கள் கூறுகையில் ஸ்ரீதேவியின் மறைவிற்கு பின் இன்று தான் ஜான்வி முகத்தில் புன்சிரிப்பை பார்க்க முடிந்ததாக குறிப்பிட்டுள்ளனர் . ஜான்வி பிறந்த நாள் கொண்டாடிய வீடியோ தற்போது இணையதளத்தில் வைரலாகி வருகிறது .


திவாகரன் மீதான கடுப்பை தினகரன் கூட ஆன் தி வேயில் மறந்துவிட்டு அடுத்த வேளையில் கவனம் செலுத்த துவங்கிவிட்டார் . ஆனால் வெற்றி வேலோ இன்னமும் திவாவை திணறத்திணற வெச்சு செய்து கொண்டிருக்கிறார் . வாய்ப்பு கிடைக்கும் போதெல்லாம் வெற்றிவேலின் வாய் கிளறப்பட , அவரும் திவாகரனை திட்டித் தீர்ப்பது தொடர்ந்து கொண்டே இருக்கிறது . அந்த வகையில் , இப்போது மீண்டும் திருவாய் மலர்ந்திருக்கும் வெற்றிவேல் . . . “திவாகரன் ஒரு மன நோயாளி மட்டுமில்லை , பண நோயாளியும்தான் . சின்னம்மாவின் குடும்பம் இவ்வளவு அதிகார மற்றும் பண செல்வாக்குடன் இருப்பதற்கு மூல காரணம் எம் . நடராஜன் தான் . அவர் இல்லை என்றால் இந்த பகட்டெல்லாம் இவர்கள் யாருக்கும் இன்று இல்லை . அப்பேர்ப்பட்ட எம் . என் . அவர்களின் இறப்புக்கு எந்த அமைச்சரும் அதாவது முதலமைச்சர் உட்பட யாரும் வரவில்லை . மூலம் எம் . எல் . ஏ . வானவர்கள்தான் . ஆக நன்றியை மறந்த அந்த கூட்டத்தைத்தான் திவாகரன் இன்று போற்றிப் பாராட்டிக் கொண்டிருக்கிறார் . தனது அக்காளின் கணவர் மரண துக்கத்தை விசாரிக்க வராதவர்களி இவர் போற்றுகிறார் என்றால் அதற்கான ஆதாயம் என்ன ? பணம் தானே . ஆக இவரை ஒரு பண நோயாளி என்பதில் என்ன மாற்றுக் கருத்து இருக்க முடியும் ! ஏற்கனவே திவாகரன் ஒரு மனநோயாளி என்பதை உதாரணங்களுடன் உலகுக்கு உணர்த்தியவன் நான் . இதையெல்லாம் விட பெரும் கொடுமையை மன்னார்குடிக்கு செய்தவரும் இவரே . மன்னார்குடி மாபியா ! எனும் அவப் பெயர் உருவாவதற்கு ஒரே காரணம் திவாகரன் தான் . சின்னம்மாவின் காலில் விழுந்து முதலமைச்சர் மற்றும் அமைச்சர் பதவிகள் பெற்ற கூட்டம் இன்று அவரை விலக்கி வைத்துப் பேசுகிறது . அந்த நயவஞ்சக நரிகளின் ஆட்சியை கலைக்கத்தான் தலைவர் தினகரன் போராடிக் கொண்டிருக்கிறார் . ஆனால் இந்த திவாகரனோ அந்த ஆட்சியை காப்பாற்றுவதற்கான அத்தனை காரியத்தையும் செய்து கொண்டிருக்கிறார் . சமீபத்தில் கூட எங்கள் கட்சியின் சில நிர்வாகிகளை அழைத்து ‘நீங்களெல்லாம் எடப்பாடி அணிக்கு தாவிடுங்க . அந்த 18 எம் . எல் . ஏ . க்களிடமும் பேசுங்க . அவங்களையும் இங்கே அலைச்சுட்டு வந்துடுங்க . மோடி கூட அட்ஜெஸ்ட்மெண்ட் ஆகிடுச்சு . எல்லா கேஸையும் வாபஸ் வாங்கிக்கலாம் , செட்டில் பண்ணிக்கலாம்னு தகவல் மேலே இருந்து வந்துடுச்சு . ’ன்னு சொல்லி கேன்வாஸ் பண்ணியிருக்கார் . ஆனா பாருங்க இந்த மனநோயாளி திவாகரனெல்லாம் மோடி கூட அட்ஜெஸ்ட்மெண்ட் பண்றதைப் பத்திப் பேசுறாரு ! மோடியோட கேடு கெட்ட நேரத்த பார்த்தீங்களா . திவாகரனுக்கு இதெல்லாம் ஒரு பொழப்பா ? ” என்று வெளுத்துக் கட்டிவிட்டார் .


நடிகை கௌதமி கேன்சர் நோயில் இருந்து மீண்ட பிறகு , புற்று நோய் நோயாளிகளுக்காக தன்னார்வு தொண்டு நிறுவனத்தை நடத்தி வந்தார் . கமலின் லிவிங் டூ கெதர் பிடியில் இருந்து விலகி வெளியே வந்ததும் , ஒரு பக்கம் தொண்டு நிறுவனத்தில் கவனம் செலுத்தி வந்தாலும் , மற்றொரு புறம் அரசியலில் தீவிர ஈடுபாடு கொண்டிருந்தார் . தீடீர் என மோடியை சந்தித்து அனைவரையும் ஆச்சார்யா படுத்தினார் , அதே போல் மறைந்த முன்னாள் முதலமைச்சர் ஜெயலலிதாவின் மறைவில் மர்மம் உள்ளது , அதை கண்டுபிடிக்க வேண்டும் என முதலில் குரல் கொடுத்த பிரபலமும் இவர் தான் என்பது குறிப்பிடதக்கது . இந்நிலையில் சமீபத்தில் ஓ . பன்னீர்செல்வத்தை சந்தித்து அவருக்கு தன்னுடைய ஆதரவை தெரிவித்த கௌதமி , அவருடன் ஒரு மணி நேரத்திற்கும் மேலாக அரசியல் சம்பந்தமாக பேசியதாக கூறப்படுகிறது . இது கௌதமி அரசியலுக்கு வருவதை உறுதி படுத்துவதாக கூறப்பட்டது . மீண்டும் முதலமைச்சராக ஓ . பன்னீர் செல்வம் பதவி ஏற்றிருந்தால் அவரது தலைமையில் அரசியல் பணியில் ஈடுபடுவது போல் எண்ணம் கொண்டிருந்த கௌதமி . . . தற்போது வடை போச்சே . . . . என்பது போல் சோகத்தில் உள்ளதாக கூறப்படுகிறது .


ஜெயலலிதாவின் சிகிச்சை ஆவணங்களை தர அப்பல்லோவுக்கு கடிதம் எழுத விசாரணை ஆணையம் முடிவு செய்துள்ளது . ஜனவரி 12 - க்குள் ஆவணங்களை தராவிட்டால் அப்பல்லோ நிர்வாகம் மீது நடவடிக்கை எடுக்கப்படும் ஆறுமுகசாமி ஆணையம் எச்சரித்துள்ளது . ஜெயலலிதா 2016 - ஆம் ஆண்டு உடல் நல பாதிப்பு காரணமாக செப்டம்பர் 22 - ம் தேதி சென்னை அப்பலோ மருத்துவமனையில் அனுமதிக்கப்பட்டார் . சுமார் 75 நாட்கள் சிகிச்சைக்கு பிறகு அவர் டிசம்பர் 5 - ம் தேதி உயிரிழந்தார் . இந்த மரணத்தில் மர்மம் இருப்பதாக எழுந்த சந்தேகத்தை அடுத்து தமிழக அரசு சார்பில் ஓய்வு பெற்ற நீதிபதி ஆறுமுகசாமி தலைமையில் விசாரணை ஆணையம் அமைக்கப்பட்டுள்ளது . சென்னை , எழிலகத்தில் உள்ள அலுவலகத்தில் இயங்கி வரும் நீதிபதி ஆறுமுகசாமி ஆணையம் , ஜெயலலிதா மரணம் தொடர்பாக விசாரணை நடத்தி வருகிறது . ஜெயலலிதாவுடன் இருந்தவர்களிடம் விசாரணை நடத்தப்பட்டு வருகிறது . அதன்படி ஜெயலலிதாவின் அண்ணன் மகன் தீபக் , ஜெவின் அண்ணன் மகள் தீபா , முன்னாள் தலைமை செயலாளர் ராம மோகன்ராவ் , முன்னாள் அரசு ஆலோசகர் ஷீலா பாலகிருஷ்ணன் , மருத்துவர் பாலாஜி , ஜெயலலிதாவின் உதவியாளராக இருந்த பூங்குன்றன் உள்ளிட்ட பலரிடம் விசாரணை நடைபெற்றது . இந்நிலையில் , சிகிச்சையின் போது யாரெல்லாம் ஜெயலலிதாவை பார்த்தார்கள் என்ற லிஸ்டை விசாரணை ஆணையம் வெளியிட்டுள்ளது . அதாவது , மருத்துவமனையில் சிகிச்சை பெற்ற போது ஜெயலலிதாவை , தீபக் , ராமமோகனராவ் , ஷீலா பாலகிருஷ்ணன் , மருத்துவர் பாலாஜி ஆகியோர் நேரில் பார்த்ததாக வாக்குமூலம் அளித்துள்ளனர் என விசாரணை ஆணையம் தெரிவித்துள்ளது . மேலும் ஜெயலலிதாவின் சிகிச்சை ஆவணங்களை தர அப்பல்லோவுக்கு கடிதம் எழுத விசாரணை ஆணையம் முடிவு செய்துள்ளது . ஜனவரி 12 - க்குள் ஆவணங்களை தராவிடில் அப்பல்லோ நிர்வாகம் மீது நடவடிக்கை எடுக்கப்படும் ஆறுமுகசாமி ஆணையம் எச்சரித்துள்ளது .


உலான்பாதர் கோப்பைக்கான குத்துச்சண்டை போட்டியில் இந்தியாவின் சோனியா , லோவ்லினா போர்கோஹெய்ன் , மன்தீப் ஜங்ரா உள்ளிட்டோர் இறுதிச்சுற்றுக்கு முன்னேறினர் . உலான்பாதர் கோப்பைக்கான குத்துச்சண்டை போட்டி மங்கோலியாவில் நடைபெறுகிறது . இதில் மகளிருக்கான 57 கிலோ பிரிவின் அரையிறுதியில் இந்தியாவின் சோனியா , சீனாவின் டியான்டியான் ஜாவை வீழ்த்தினார் . சோனியா இறுதிச்சுற்றில் மங்கோலியாவின் துமுர்குயாக் போலோர்டுல்லுடன் மோதினார் . அதேபோன்று , 69 கிலோ எடைப் பிரிவில் இந்திய வீராங்கனை லோவ்லினா போர்கோஹெய்ன் , மங்கோலியாவின் எங்பாதர் எர்டெனெடுயாவை வீழ்த்தி இறுதிச்சுற்றுக்கு முன்னேறினார் . இறுதிச்சுற்றில் சீன தைபேவின் நியென் சென்சென்னை எதிர்கொள்கிறார் . இதேபோல ஆடவருக்கான வெல்டர்வெயிட் அரையிறுதியில் மன்தீப் ஜங்ரா , மங்கோலியாவின் ஆட்கான் எர்டென்னை வீழ்த்தினார் . இறுதிச்சுற்றில் அவர் அதே நாட்டைச் சேர்ந்த சென்ட் அயுஷ் ஆட்கானை எதிர்கொள்கிறார் . ஆடவருக்கான 60 கிலோ பிரிவு அரையிறுதியில் இந்தியாவின் சிவ தாபா , மங்கோலியாவின் பட்டுமுர் மிஷீல்டிடம் வீழ்ந்து வெண்கலம் வென்றார் . அவரோடு வாம்லிம்புயா 75 கிலோ எடைப் பிரிவிலும் , ஆஷிஷ் 64 கிலோ எடைப் பிரிவிலும் வெண்கலம் வென்றனர் .


ஆஸ்திரேலியாவுக்கு எதிராக அடிலெய்டில் நடந்த முதல் டெஸ்ட் போட்டியில் 31 ரன்கள் வித்தியாசத்தில் இந்திய அணி வெற்றி பெற்றது . ஆஸ்திரேலியாவில் முதல் டெஸ்ட் போட்டியில் வென்று வெற்றியுடன் டெஸ்ட் தொடரை தொடங்கியது இந்திய அணி . அடிலெய்டு டெஸ்ட் வெற்றி வரலாற்று சிறப்புமிக்க வெற்றி . ஏனெனில் இதுவரை ஆஸ்திரேலியாவிற்கு சுற்றுப்பயணம் செய்த இந்திய அணி , இதற்கு முன்னதாக முதல் டெஸ்ட் போட்டியில் வென்று வெற்றியுடன் தொடரை தொடங்கியதாக சரித்திரம் கிடையாது . அப்படியிருக்கையில் , முதல் டெஸ்ட்டில் வெற்றி பெற்றது இதுதான் முதல் முறை என்பதால் இது வரலாற்று வெற்றியாக அமைந்துள்ளது . இந்த போட்டியில் முதல் இன்னிங்ஸில் புஜாரா , இரண்டாவது இன்னிங்ஸில் புஜாரா மற்றும் ரஹானே ஆகிய இருவரும் சிறப்பாக பேட்டிங் ஆடினர் . பவுலிங்கை பொறுத்தமட்டில் பும்ரா , இஷாந்த் , ஷமி , அஷ்வின் ஆகிய நால்வருமே சிறப்பான பங்களிப்பை அளித்தனர் . அடிலெய்டு டெஸ்டை இந்திய அணி வென்றதும் பல முன்னாள் ஜாம்பவான்கள் இந்திய அணியை பாராட்டினர் . இந்திய அணியை பாராட்டி சச்சின் போட்டிருந்த டுவீட்டில் , இந்திய அணி டெஸ்ட் தொடரை வெற்றியுடன் தொடங்கி அசத்தியுள்ளது . முதல் இன்னிங்ஸில் புஜாராவின் பேட்டிங்கும் இரண்டாவது இன்னிங்ஸில் ரஹானேவின் பேட்டிங்கும் மிக முக்கியமானது . நமது நான்கு பவுலர்களும் அருமையான பங்களிப்பை அளித்துள்ளனர் . இந்த வெற்றி எனக்கு 2003ம் ஆண்டின் வெற்றியை நினைவுபடுத்துகிறது என்று சச்சின் டெண்டுல்கர் தெரிவித்துள்ளார் . 2003ம் ஆண்டில் அடிலெய்டில் நடந்த டெஸ்ட் போட்டியை ராகுல் டிராவிட்டின் அருமையான பேட்டிங்கால் இந்திய அணி வென்றது . அந்த போட்டியில் இந்திய அணி 4 விக்கெட்டுகள் வித்தியாசத்தில் வென்றது . 4 போட்டிகள் கொண்ட அந்த தொடரை இந்திய அணி 1 - 1 என சமன் செய்தது குறிப்பிடத்தக்கது .


பண மதிப்பிழப்பு நடவடிக்கை…அவசரச் சட்டத்திற்கு ஒப்புதல் அளித்தார் பிரணாப் முகர்ஜி… . இந்தியாவில் கருப்பு பணம் மற்றும் கள்ள நோட்டுகளை ஒழிக்கும் வகையில் பிரதமர் மோடி கடந்த மாதம் 8 - ந்தேதி ரூ . 500 , ரூ . 1000 நோட்டுகளை செல்லாது என அறிவித்தார் . மக்கள் தங்கள் கைவசம் இருக்கும் செல்லாத ரூபாய் நோட்டுகளை வங்கியில் தங்கள் கணக்குகளில் டெபாசிட் செய்ய நேற்று வரை அவகாசம் கொடுக்கப்பட்டிருந்தது . இதன் பின்னர் செல்லாத ரூ . 500 , ரூ . 1000 நோட்டுகளை மார்ச் 31 - வரை ரிசர்வ் வங்கியில் மாற்றிக் கொள்ள அவகாசம் அளிக்கப்பட்டுள்ளது . இதற்குப் பிறகு செல்லா நோட்டுக்களை வைத்திருந்தாலோ அல்லது வங்கியில் டெபாசிட் செய்தாலோ அல்லது பரிமாற்றம் செய்தாலோ அல்லது பெற்றாலோ அவர்களுக்கு அதிகபட்சமாக 4 ஆண்டு சிறை தண்டனை அளிக்கப்படும் என அவசரச் சட்டத்தை மத்திய அரசு கொண்டு வந்தது . இந்த அவசர சட்டத்துக்கு நேற்று குடியரசுத் தலைவர் பிரணாப் முகர்ஜி ஒப்புதல் வழங்கினார் . இந்த அவசர சட்டத்தில் வெளிநாடு வாழ் இந்தியர்களுக்கு கூடுதல் அவகாசம் வழங்கப்பட்டுள்ளது . ஜூன் 30–ந் தேதி வரை அவர்கள் ரிசர்வ் வங்கிகளில் மாற்றிக் கொள்ளலாம் அல்லது டெபாசிட் செய்யலாம் என்று கூறப்பட்டுள்ளது . கெடுவுக்கு பின்னர் செல்லாத ரூபாய் நோட்டுகளை வைத்திருந்தால் சிறை தண்டனை என முதலில் அறிவிக்கப்பட்டது . பின்னர் அது திரும்ப பெறப்பட்டது .